url: =Category tawh kisai - Zomi Community Network - Your Network\nCategory tawh kisai\nPosted by Tg. Thangno on October 24, 2011 at 12:08pm in Moderator Corner\nI Zomi.Net i puah tohtoh na tawh kizui-in Athu, a la tawh kizui-in Category tawh kibawlsinsen nuam a hihman in Video update peuhmah in Theihhuai\nComputer+Internet tawh kisai peuhmah Location ah Technologies gelh hamtang in\nLa/Music peuhmah Location ah Musics gelh hamtang in\nZopau peuhmah Tags ah Zomi gelh hamtang ni\nPasianthu taangkona (Sermon) peuhmah Location ah Sermon gelh hamtang ni..\nAhun zui hong ki behlap/puah toto lai ding hi..Lungdam\nPermalink Reply by Zomi Community Network on November 1, 2011 at 10:03pm\nI News link behlapna khat NEWS>Humanitarian & Relief cih khat zong na behlap ingh. A link pen Main page pan search zonna link ding in keyword pen "Humanitarian" kana cih phot hi. A dang akilawm zaw leh a hoih zaw ding a om leh puah toto lai ni. Tua ban ah hih sung ah pen Refugee vai, Humanitarian Vai te a link ding dan hi ding ahih man un Bolg sung ah i post tak ciang in a keyword, TAG ding pen Humanitarian i hel ding manghilh kei leng. A link i laih leh lah a keyword zong laih ding cih dan hi ding a, puah tohtoh ding hi ding hi.\nPermalink Reply by Tg. Thangno on November 2, 2011 at 12:44am\nEipawl in i software download page pen Blog or Forum mah izat kei leh Page khat leh Comment bekbek tawh pen taangzai zokei leh kilawmsa veeng aw. Direct a i site pan a tua 3 khawng kongkoih pak dan a download link lian bek hileh bel phadawm in i zat dan pen Blog post vive hipian aih teh. Category khat zang in Blog nuai ah sub menu khat khawng in koih leeng a hoih diam? kei ngaihsutna hi ei..\nPermalink Reply by Zomi Center on November 2, 2011 at 1:01am\nTua zong hoih ei. Hong zom toto un.\nPermalink Reply by David Lian on November 2, 2011 at 9:49am\nhih pen hoih sa in na bawl pah ing Kul i sak kei leh lah ki kum kik ni A lui teng pen Comment ah a link ka na koih kik hi tua hi kei leh a mang cip sa kha ding ih hih manin cih na hi http://www.zomi.net/forum/categories/software-download/listForCategory\nPermalink Reply by David Lian on November 2, 2011 at 9:53am\nhi mah ei Zolai sim theilo te a dingin lut kullo\nPermalink Reply by David Lian on November 2, 2011 at 9:56am\nEntertainment nuai ah omthei nawnlo aiteh Blog naui ah link leng Forum sungmah ah gelh ding in\nPermalink Reply by Taang Sianpu on November 7, 2011 at 9:22am\nThupi ei. Zop zeel dinghi mah hi. Tua ban ah i zomi.net pen na facebook leh twitter etc. profile khong ah ahi a, mun khempeuh ah ahi zong in na advertise mai ve vua. Advertise ziahziah ni ei. Ken zong tua mah na ci ingh.\nPermalink Reply by David Lian on November 7, 2011 at 12:26pm\nTutorial Ebooks te pawl pen General EBook Downloads ah koih ve hang in ki zom deudau kei veh ee..\nCiang Reply pen Newest pen First in om leh alui te a tawlam ah tolh suk leh ei a ding leh Member te adingin lem zaw in um veng aw..Tu ni a kong add Software Language Engineering te pawl ataw ah ong tolh suk teh member ten mu kei leh ki lawm sa pong ingh. No bang ci sa aa..\nPermalink Reply by David Lian on November 10, 2011 at 11:15am\nTuni kisam ka sak pian khat ahi Question & Answer thulu khat Forum tawh bawl in Blog nuai ah n akoih ingh. Ciangin Welcome message zong ka ka gelh beh hi in tua sungah kisam na sak leh ngaihdan na neih te hiah i[ong koih in ci ka hih man in ..\nTua ngaihdan koih nang pen Group ah koih idn gka cih leh Admin Group a ka bawl hi in kilawm lah sa lianlo ka hih man a Forum a hon beh hing,\nki thu za zel ni.\nPermalink Reply by Taang Sianpu on November 10, 2011 at 6:41pm\nA vek in puah tohtoh theh lai ahih man in idea hoih nono i behlap theih thupi sa ingh. A diakdiak in Q&A pen ken zong kisam kasak mahmah khat hi. I lungsim kituak lian ei, bawl leng kacih cih mah hi. Hoih pah lian ei. Admin Group zong bel hoih mahmah sa pah ingh. isam ngiat hangh. Tua admin group pen sigin require to login in hih leng maw. Idea hoih tampi a ki sel cipte hong pholak ziahziah lai vou guai.\nPermalink Reply by David Lian on November 10, 2011 at 6:59pm\nadmin group pen sigin require to login hih in ong koih oo..koih ka sawm leh om kei ei.


timestamp: atn

url: =TIMOR-LESTE | February 5 ~ MUC\nTIMOR-LESTE | February 5\nAdmin 7:32:00 PM Articles, MISSION NEWS\nUpna khauh nadingin satna thuak\nElizita Da Silva, 37\nKhangno khat in “sanggam nu” aw ci-in hong sam khat om hi.\n“Lesson thusinna le Lai Siangtho thu sinna ka nei uh a, nuamsa mahmah ing, missionary sem dingin zong ka kipia khia nuam uh hi. Tua bang thu ka zak ciangin ka lawp hi. Yuliana le a zi Luis tawh ka kimu uh hi. Amau nupa pen Lai Siangtho hilh sia hi.\n“Lai Siangtho thu hong hilh un, ci-in ka ngen hi.” Dili khuapi-ah laisinin ka om uh hi.\nKa sanggamu Ermelinda in Dili khua-ah Tan sawm sangkah hi. Ko khankhiatna khuano khat hi.\nKa nupa-un nisimin Lai Siangtho thusinna ka nei uh hi. Lai Siangtho thusinna nuam kasa hi. Pasian hong itna ka thei semsem hi. Pasian ka itna lah theih nadingin lampi ka mu toto hi. Ka pumpi limtakin kepna, a siangtho anne nekna tawh Pasian ka itna ka lak thei hi. Pasian thukham sawmte limtakin nuntakpihna zong Pasian i itna khat mah hi. Jesuh in “kong nong it uh leh ka Thukhamte na zui in” hong ci hi. (John 14:15) Thukham sawmte ka sim ciangin ka lungdam mahmah hi. Thupiak Li-na cih mahin ka za ngei kei hi. Tua thupiak in “Sabbath ni a siangtho a zat ding phawk in”(Pai. 20:8).\nPasian in Ama ni siangtho ni khel ngei lo ahihna thu ka thei hi. Tua nupate tungah Sabbath ni ciangin kong kikhawm thei uh diam, ci-in ka dong hi.” Sabbath ni tawlngak ding ka lunggulhna thu zong ka gen hi. Ahi zongin ka pai nading biakinn ka thei kei hi, ci-in ka gen ciangin “Dili khuapi-ah SDA biakinn khat om hi, cih hong gen uh hi. “ Sabbath ni ciangin tua biakinnah na pai thei hi, ci-in Yuliana in hong gen hi.\nErmelinda tawh biakinn ah kikhawm dingin ka pai khawm uh hi. Nipi nih ka kikhop khit uh ciangin tui kiphum dingin ka khensat uh hi. Tui ka kiphum uh ciangin ka u te heh mahmah uh hi. Hong patau-sak den uh bek tham lo-in hong sat uh hi. Ka sanggamte khat in sang na kah thei nawn kei ding hi, hong ci hi. Innah hong ciahpih ding hi ung, hong ci uh hi. Ka sanggam khat in sangkhawl dingin hong gen den hi. Khualam ciahin inn ka tung uh hi. Voksa hong pia uh a, Sunday ni ciangin biakinnah kikhawm dingin hong paipih uh hi. Ka dah mahmah hi.\nKa heh suak lua ahih manin ka inndei sungah kikalhcipin ka om a, Lai Siangtho simin thungenin ka om hi. Ahi zongin ka upna nusia dingin hong satsat uh hi. Pasian nusia a, Ama thukhamte nial ding hong hanthawn thawn uh hi. Tua bangin kha khat sung bang ka om hi.\nKa sanggam numei in zato-ah kibawl thei hi. Adventist Pawlpi in kha nih sung Lai Siangtho thusinna nei dinging geel uh hi. Lai Siangtho thu hilh ding ka kin mahmah hi.\nYuliana le Luis bangmahin Lai Siangtho ka hilh nuam hi. Midangte tungah Pasian thu ka hilh nuam hi. Ni khat ka innkuanpihte zong gen lo-in mun dang khatah ka paisim hi.\nKha nih sung Lai Siangtho hilhzia ding thusinna ka nei hi. Tua khit ciangin Lai Siangtho thu hilhin ka om hi. Nisimin thungenin ka ki-ap hi. Ka innkuanpihte adingin zong thu ka ngen den hi.\nKum nih khit ciangin pasal ka nei hi. Ka pasal Reinaldo pen Adventist thu-um mi khat hi. Ka kiteen ni mopawi-in ka innkuanpihte khat zong hong pai lo uh hi. Pasian hong huhna hangin tu-in ka innkuanpihte tawh ka kiho thei hi. Pasian thupha tawh ta thum tawh ka om uh hi. Ka tate in Adventist sangah sangkah uh hi. Timor-Leste.\nKa innkuanpihte adingin thu hong ngetsak un. Ka sanggamte in naupang tampi Jesuh le Ama thu sungah a tunpih thei dingin thungetnah hong phawk un. Tuma kum 6lai-in Sabbath 13na sumpi in Timor-Leste gama om Seventh-day Adventist Sanginn adingin kipuak khin hi. Tu quarter Sabbath school 13 sumpi in Sanginn puah nadingin kipuak ding hi.


url: =American Asian « Nikonghong\nHome » USA » American Asian\nAmerica ah hong peam Asia minamte in Sahlone te ih nak, Latino te sang in tunai ciang hong tam zaw hi. Pew Research Center te ii son bang hile, Asia mihingsim (population) sia America ngam bup mihingsim ii zakhen 5% pha zo ci hi. Hi zakhen 5% ii atam zaw sia ngamdang ah a suak veu hi ci hi.\n2010 kum sung Asia mi 430,000 vaal bang America ah hong peam aa, ngam tuatuam pan hong peam theampo ii zakhen 36% pha hi. 2010 sungma Sahlone te 370,000 USA ngam ah hong peam aa, zakhen 31% phabek hi.\nPew Research Center ii son bang hile, Mexico ngam ngii ah security ki nasia koi mama hi tana, ngam ngii kan tan in hong tumku Asia mi 2009 pan kipan kiam cip hi ci hi. America siipuazii zong tha neam tana, Mexican Sahlone te US a thengsa tam mama a ngam uh ah heak kik si hi tuak hi.\n2007 kum lai in Asia mi America hong peam sia 390,000 pha aa, Sahlone te 540,000 bang pha hi.\n1990 val zawk pan kipan US ii immigration policy tawm ki lai aa, a hau, a cithei zawhiat le pilna nei zaw hiat teng maipha hong piak zawk pan kipan Asia mi, atatuan in India, South Korea le Sen te tam mama America hong peam hi.\nAmerica college tuatuam ah pilna sin ngamdang sangpatang zong Asia mi atamzaw hi tuak hi. Ngamdang sangpatang 10 sung 6 bang sia Asia sangpatangte hi, ki ci hi. Pawl khat sia a graduate zawk ciang America ma ah om suak in nasep zong nga pai uh hi. 2010 kum sung ah American college le university pan engineering Ph.D nga theampo ii zakhen 45%, math le computer sciences taw Ph.D nga theampo ii zakhen 38% le physical sciences taw Ph.D nga theampo ii zakhen 33% sia America suak Asia sangpatang le, Asia pan hong peam thak Asia sangpatangte hi.\nTu kum 2 kum 3 sung en kik in hi leang, kum 25 pan kum 64 kilaklaw apha Asia sangpatang graduate sia mun dang pan hong peam minamdangte sang a se 2 in tam zaw hi.\nAsia pan hong peam thak te atamzaw sia azawng khaal, acimaw te hi ngawl aa, pilna nei le khut thiam nei nasep haat mama veu hi ci in Pew Research Center ii executive vice president Pau Taylor in son hi.\nPew Research Center ii American Asia minam te, atatuan in Sen, Philippines, India, Vietnam, Korea le Japan minam hong peam te taw kisai research vawtna pan aki mukhia thu ahi hi. American Asian mihingsim (population) 15.1 million bang pha zo aa, Silicon Valley ah alampui mihingpil tam mama, ngam sung bup mun tuatuam ah sumbuk nano nei tam mama le business company tam mama om zo hi. California, Nevada le Virginia states 3 sung kitealna (election) te ah Asia vote sia son tham man mama zo si hi.\nPew Research Center in Asia mihing te taw kisai a muna anuai abang in son hi.\nZawnna: Azawng, Asian American sia 2010 sung zakhen 11.9% pha hi. US ngam bup ah zakhen 12.8% pha ahikom, ngambup rate sang hoi zaw hi. Ahihang a ngam aa en in hi leang Korean, Vieetnamese le Sent e sia zakhen 14% azawng sazian sung kihel ahikom ngambup rate sang saang zaw laleo hi.\nLai pilna: US ngambup ah degree nga rate sia zakhen 28% bek pha aa, Asian American sung ah zakhen 49% in degree nga hi. Mikang te zakhen 31%, mivom te zakhen 18% le Sahlone te zakhen 13% in degree ngam hi. Ahihang Vietnamese te zakhen 26% bekma in degree nga hi. India kala te zakhen 70% in degree nga aa, a sangbel hi. Ei Sizangrican te ih rate bangza bang ahi katawm maw. Zakhen 26% sang ki niam zaw lai thong tu um khi hi.\nNasep nei ngawl: Kum 25 tungsia nasep neingawl sazian aki et ciang, US bup ah zakhen 7.4% pha aa, Asian American te sia zakhen 6% bekma in nasep nei ngawl hi. Tusung san pan hile, Sizangrican te a haat pawl hi tu um ing. Sizangrican nasep nei ngawl zakhen 3% sang tawm zaw tu um khi hi.\nStatus nei ngawl: Asian American atam zaw sia legally in US sung theng aa, ngam ngii pan atum ku tawm mama hi. A tum ku susun zong status nga kik zaw hamtang hi. US sung a teang Asian mi theampo ii zakhen 15% bekma status nei ngawl aa, Sahlone te ii zakhen 45% sia status nei ngawl, visa nei ngawl hi.\nAsian ngam theampo phial pan hong theng aa, atambel teng sia anuaiabang hi. Asian mihingsim ii zakhen hi.\nSen – 23.2%\nPhilipino – 19.7%\nIndian – 18.4%\nVietnamese – 10%\nKorean – 9.9%\nJapanese – 7.5%\nMihing pawl khat in Pew research Center ii research vawtna toai lei a ci zong om hi. Asian bup sung thu kan zo ngawl ci hi. Atatuan in Cambodian le Bangladesh minam sung hoitak kan le, atung aa amuna result theampo tam mama hong kibang ngawl tha tu ci in kam atam nuam zong om hi. Tuabek dom ngawl American Asian tam mama sia health insurance zong nei meal ngawl, lai pilna zong nei vacinh ngawl in a aw-om tam mama hi ci in a son zong om vave hi.\nPew Research Center in atung aa, result teng anga natu Asian American 3,511 phone taw interview dong aa, January 3, 2012 pan March 27, 2012 sung teng ah vawt hi. Result tungtaang khialna sia plus or minus zakhen 2.4% ciang bang om thei tu hi ci hi. Ei Sizangrican te phone taw hong ki dong tha om bo maw?\nDoppha: Pew Research Center\nBy thawngno in USA on June 21, 2012 .\n← Pate’ Ni Taangthu Atom\tJews Le Mormons Te In Kua Teal Sawm Ziam? →\nSpringSnow of 2018: youtu.be/TTb2JVsw518?a via @YouTube 35 minutes ago


url: =Mette Women's Steel Mesh Mini Watch - Skagen\nMette Women's Steel Mesh Mini Watch\nThe Mette Steel Mesh Mini Watch is striking style in a small package. The scaled-down 19-mm stainless steel case with its unique mirrored edge is set off by an elegant cable-weave stainless steel mesh band with easily adjustable clasp. On the dial, crystals at the 3, 6, 9 and 12 o'clock positions add subtle sparkle to this polished dress watch for women.


url: =Forever by NEVE on MP3, WAV, FLAC, AIFF & ALAC at Juno Download\nHome › Balearic/Downtempo › Subatomic › NEVE ›\nCat: NEVE 1\n6. Supernatural (original mix)\n9. Peace And Love (Salt Tank remix)\n10. Free Yourself (Salt Tank mix)\n11. Supernatural (ambient mix)\nBreak, Conrad Subs, Dunk, Lsb, Teej


url: =Pasian Kua Hiam ~ MUC\nPasian Kua Hiam\nAdmin 9:22:00 PM Articles, Thu tuamtuam\nThupatna: Pasian bang tawh kibang hiam? Bang hunin hong om hiam? Amah ih thei ding hiam? Dotna tampi tak om hi. Dawnkikna ding a om hiam? Om mah hi. Tuate dawnkikna ding Lai Siangtho sungah Pasian in hong lak hi. Lai Siangtho tawh kisai ih sin khin zo hi. Pasian' thubu taktak a hih lam ih thei khin hi. Lai Siangtho Pasian' kammal takpi hi ci-a ih up nak leh Pasian' thu a maanin hong gen ding hi cih ih muan ding a hihi.\nLai Siangtho pen Pasian tawh kipanin, Pasian tawh tawp a hih manin, Pasian' Laibu kici hi. Lai Siangtho in, Pasian bang tawh kibanga, Amah tawh koici kizp ding cih, A hong theihsakna dinga Pasian' hanciamna a hihi. Pasian' thu ih muh khiat pak theih ding bang teng hiam cih en dih ni.\n1. A nungta, a maan Pasian khat bek kua hiam? Jeremiah 10:10\nTheih ding: Pasian pen lungsim seh leh phuahtawm thu hi lo hi. Upmawh sansat zong hi lo hi. A om taktak - "a nungta Pasian" a hihi.\n2. Pasian koi-ah teeng hiam? Phatna La 11:4\nTheih ding: Aksite khengin, mihing muh zawh lohna munah Pasian teeng hi. Ama vangliatna in khawvannuai khempeuh huam hi. Hun leh mun in Amah khaktan thei lo hi. Na Khempeuh Ama'n thei-a, vangliatna khempeuh Ama kiang pan hong pai hi. Kumpi Masa 8:39\n3. Pasian a mu ngei a om hiam? John 1:18\nTheih ding: Mihing' kicin lohna in a kicing Pasian tawh hong kikhen sak hi. Pasian a kihilna a mangmuhnate uh kamsangte in Lai Siangtho sungah a gen uh hangin, maitang kisi-in Pasian mu kha lo uh hi.\n4. Pasian' omzia koi bang hiam? 1 Peter 3:12\nTheih ding: Pasian in mu thei-in za thei hi. Ngaihsun thei-in phawk thei hi. Phatna La 84:11. Mimala a om Pasian a hihi. Maitang mei-in, bil nei-in, mit nei-in, muk nei-in, kam nei-in, khut nei-in, khutmete zong nei hi. Paikhiatna 31:81. Phatna La 34:15; 89:34. Mimala a om Pasian a hih hangin, mun khat bekah om lo hi. Hun khat sungin mun khempeuh ah om thei hi. Zak loh, theih loh nei lo hi. Phawk thei-in, ngaihsun thei-in, mawh mai sak thei-in, ih tuah khak dahna leh haksatnate hong hehpih thei hi.\n5. Pasian' omzia a thupipen bang hiam? 1 John 4:8\nTheih ding: Pasian' omzia khempeuh leh Ama sepna khempeuh tungah Ama itna tung tuangpen hi. Amah thutang a hih hangin itna picing A neih manin hehpihna tawh kidim hi. A maan itna khempeuh Pasian' kiang pan hong kipan hi.\n6. Pasian' tawntung pianzia koici kigen hiam? Phatna La 90:2; Hebrew 13:8\nTheih ding: Pasian a om loh hun om ngei peuhmah lo hi. A om loh ding hun zong hong om ngei peuhmah lo ding hi.\n7. Pasian' hih theih loh na khat peuh a om hiam? Matthew 19:26\nTheih ding: Pasian pen vanglian tawntung a hih manin, Ama hih theih loh na khat beek om lo hi. Job 42:2.\n8. Pasian bek in a hih theih na nam nihte bang hiam? Isaiah 45:28; 46:9,10\nTheih ding: Bangmah a om nai lo pana na khat peuh om khiat sak theihna leh, mai lam thupiang ding gen kholh theihna pen a maan Pasian bekmah in a neih a hihi. Pasian kici napi hih bang siamna a nei lote khempeuh pasian-zuau a hihi.\n9. Bang zah ciang dong ei' kiang nai-in Pasian hong om thei hiam? Phatna La 139:7-10\nTheih ding: Pasian om lo ding ci-a mite a taimang theihna ding mun khat zong om lo hi. Pasian' kiang panin a bumang zo kei ding hi.\n10. Cihmawh hun cianga mihing in Amah a belh theihna dingin Pasianin bang kamciam pia hiam? Isaiah 41:10\nTheih ding: Pasian' kiang pana ih bukmang ding hi lo hi. Mimal khat ciat hong huh dingin kamciam hong pia hi. Mihiingte' tunga Pasian' hoihna bei cih om thei lo hi.\n11. Mihing' tunga Pasian' hehpihna a bei thei ding hiam? Phatna La 103:17,13.\nTheih ding: Ama hong hehpihna bei thei ngei lo hi. Ih nu ih pate' hong hehpihna sangin Ama hong hehpihna lian zawtham lai hi. Isiah 66:13.\n12. Hong itna hangin koi-ah a teeng dingin Pasian hong kum suk ding hiam? Isaiah 57:15.\nThukhupna: Hih bangin Lai Siangtho in Pasian' thu hong gen hi. Vangliatna nei mahmah napi hehpihna nei mahmah zel hi; pil mahmah napi dik mahmah zel hi; thutang mahmah napi thukhual mahmah zel hi.\nMihing in pianna a neih hangin Pasian in pianna nei lo hi. Tua a hih manin mihing leh Pasian kizakim thei ngei lo hi. Mihing in Pasian zonga, Pasian' deihna bangin gamta-a, Pasian lungsim a hih theih zaha a zil ciangin, lungnopna lianpi ngah thei hi. Mihing in Pasian a zon ciangin a mu theihna dingin Pasian mah in na huh hi. Pasian ih zon ciangin ih nuntakzia zong hong kikhel hi.


url: =Zogam leh Kalay Myone aa dongtuak te panpih ding hanthotna :: ZOMI DAILY\nposted on 1 August 2015 at 8:33 am Lomkholna: News, Zomi\nKongit uh USA gam sunga om Zomi Pawlpi te leh Biakpiak kikhopna mun tuamtuam te:\nAthu: ZOGAM LEH KALAY MYONE AA DONGTUAK TE PANPIH DING HANTHOTNA\nJuly 14, 2015 ni a kipan in Zogam leh Kalay Myone kiim ah guahtui tam luatna hangin cimawh dongtuakna ih Zomi pihte in phu kha uh a, tuni ciang dong guahtui kang nailo ban ah tui khangkhang lai cih a za kim tek dingin kong lamen uh hi.\nTua ban ah hih ih tuah cimawh dongtuahna pen tu le tu in zong a veng zo pah ding hilo a, tui hong kiamin hileh zong inn le lo leh lampi tampi sia a, neektawm ding nangawn haksa mahmah ding ahih manin Zomi / Zogam in huhna tampi kisam ding hi. Zogam ah tu laitak tuuk tung nailoh deuh ahih kawmkal ah guahtui in ankung teng susia khin ahih manin zong ih dah mahmah hi. Kham’ a te zaang ah pai theilo, zaang a te kham’ ah pai theilo dinmun ah ih om hi.\nTua ahih manin tu a ahong tung ding Nipi Ni – August 2, 2015 ni-in USA gam sung aom Zomi Pawlpi khempeuh ki thukhatin, ih Zomi pihte a ding thunget khopna hun ih neih ciatna dingin ZCMF USA min tawh kong zawn uh hi.\nIh Pawlpi ciat pan in Nipi sumdon khat ahih kei leh eimau hanciam zawhzah ciat Pawlpi min tawh ahi zong, mimal min tawh ahi zong, ih Zomi pih dongtuakte ih panpih ciatna dingin Zeisu min tawh kong hanthawn uh hi.\nSum khakna ding mun:\nRev Cin Do Thawng\nTreasurer, ZCMF USA\nN.B. Pay to the order of: ZCMF USA\nNote: Sum ngah zahzah Tedim Churches Council ( TCC ) leh\nZomi Youth Association ( ZYA ) Kalaymyo ah ki khak ding hi.\nPrevious: USA gamsung a Zomi Pawlpi (Church) khempeuh hanthotna\nNext: ZIUSA pan Zogam Huhna ding kaikhopna\nGood news! ZGF kiphuan dekdek ta!


url: =Laigelh uk laibu bawlnuam lawmte tungah ngaihsut piakna :: ZOMI DAILY\nposted on 28 July 2018 at 8:19 am Lomkholna: Dongmung, News, Zomi\nKeimah bangin laigelh ukin laibu gelhnuam lawmte tungah ka theihsunsun hong hawmsawn nuam ing.\nPhawk Masak Ding\nEimi sungah laibu bawlna hangin hauh lawhin Millionair, Billionair a suak kuamah om nailo cih phawk masa ding… Laibu zuak baih ngiatlo ahihlam phawk ding… Mawk piak nangawn lungdam hong kiko khollo ding cih phawk masa ding… Ahizong tuate hangin lungkia lo ding, thanem lo ding!!!\n1). Thulu or Laibu min\nLaihawm khat peuhpeuh adingin laigelh na kipat ciangin thulu guang masa hamtang in.. Thulu mah om masa leh tua thulu tawh kizui-in na laigelh ding hong kizom toto thei ding hi. Thulu tawh kimemat in laihawm a gelh ding hong kicial ahihleh hong cialte’n a thulu hong pia kha thei ding hi. Tua tawh kizui-in na gelhsak ding ahi hi.\nAhi zongin nangma gelhtawm a, na khak ding ahih leh zong tua laihawmna sungah banglam kigelh phadiakin bang lam ki thupisak hiam cih zong I kan masak ding kisam simsim hi. Banghanghiam cih leh amau Suang Manpha thu gengen kimlai, en’ Vokpi thu khawng suahsak dingin I khak ciangin hong suaksak zo phalo uh a, tua ciang peuh I khasia nuam thei zanzan hi.\nLaibu khat bawlsawm, gelhsawm na hihleh Laibu Min ding guang masa, gel masa limlim in. Ahi zongin tuapen na zatsuak nop leh zong na zatsuak ding hipah a, ahi zongin na laiteng na gelh khit ciangin na guansa min sangin ahoihzaw, a zaknop huaizaw, a muibun zaw min na piaknop hong om thei hi. Tua laibu min tawh kizui-in a thu le la na kaihkhopna ah na gamtat dan hong nuamtuam mahmah ding hi.\nLaibu min zong a sim hak bialbual, a tel hak gawp khawng zong hikei henla, et phet in mite lungsim a la thei, mite mit a la, mite’n simnopna lungsim a neih pah theih ziau ding, laibu min a muh phet un a sunga thute simnopna lungsim a guan thei ding min ahih ding zong kisam hi. I laibu min in mite mit la masa dinga, tua panin a sunga thute simnopna lungsim guan ding ahi hi.\n2). Outline bawl in\nNa laigelh sawm thulu tawh kizui-in outline bawl masa limlim in. Magazine ading ahi a, laihawm tuamtuam ading ahi zongin na gelhsawm thulu ii nuai ah outline gelh suk limlim lecin na laigelhna hong nuam tuamsak mahmah ding hi. Tua na outline tawh na puak nop kei phial leh zong na laigelh khit laigualteng na leptuah khit ciangin outline teng paikhia lel lecin zong phamawh lo hi.\nLaibu na gelhsawm ahih leh bel outline limtak gel masa, guang masa lecin na thu kaihkhopna ah nuam mahmah tuam dinga, na outline tawh kizui-in a banban in na zo to thei ding hi. Outline na bawl ciangin a masa in khenpi bangzah phasak ding cih khensat masa photphot inla, tua khenpi phazah gentehna khenpi sagih bang phasak ding na hih leh tua khenpi sagih teng ading thulupi sagih guangsuk photphot in. Tua Khenpi teng le Thulupiteng nuai ah thulu neu a nengneng na guan beh ding hi. Tuate tungtawnin na laigelhna ah hong nuam mahmah ding hi.\n3). Thu le la kaikhawm in\nNangma tuah khak, phutkhak thute bekbek gelhkhiat sawm na hih kei naakleh na laibu sunga guan theih ding thu limci, mite zaknop ding thu le la a tam theithei kaikhawm inla, tuate na laibu sungah a thulu tawh kituak in guang kawikawi lecin na laibu hong limci sak tuam ding hi. Laibu tampipi sim inla, tua panin na laigelh sawm tawh kimemat laigualte laibu khat ah ciamteh pah inla, tuate na laibu sungah guang in.\n4). Etkaaknate teltak in lakkhia in\nMite laigelhsa, laibu khat tungpan a na laksawn laigualte na laibu sungah limtak in ciamtehna le theihsakna gelh hamtang in. Mi pawlkhat in amau gelh bang keekin gelhziauziau thei uh hi. Tuhun ciangin na khat peuhpeuh theih baih mahmah ta ahih banah copyright a neite tawh kinai mahmah ta mawk ihih manin mawk guan ziauziau ngam huailo hi. Note: Mailam ah Thulu teldan, Laibu min piakdan, Outline bawldan, Thu le kaihkhop dan cihte kikupbeh to lai ni….. Lungdamna lianpi tawh, Dong Mung\nPrevious: Taangthu Bawlte & Taangthu Gelhte\nNext: ZAM Thupuak :: 29 Jul 2018 (DHS interview ding kisamsam ta)


url: =LUNGDAMNATHU PEN NAMSAU ~ MUC\nLUNGDAMNATHU PEN NAMSAU\nAdmin 5:18:00 PM Articles\n" Think not that I am come to send peace on earth: I came not to send peace but sword "MATT10: 34-39\nLungdamnathu pen Christian tangko Ko Gupnathu ahi hi. Mikhempeuh in pakta Kim lo uh hi. Lungdamnathu hangin nuntakna a tanlawh tam hi. Gensiatna a thuak lawh tam hi. Huatna nawlkhinna a thuak lawh tamm hi. A huatsah tam ahihmanin Paul in,," Lungdamnathu hangin kamai zum kei hi" ci-in thala kawmkawm in teci pang hi.\nNungzuite pen Lungdamnathu hangin, ki that uh a, sih Sia ngentang in si uh hi. Lungdamnathu pen mihingte hoih sak thu kigen hi lo hi. Vantung pan a hong pai thu kigen sawn ahi hi. Mihingte hong pakta dingin thu kigen lo hi. Mawhna bang Hiam, mawhna thaman bang hiam, bangci bangin kisuakta ding hiam ci-in kisut ahi hi.\nMihingte lampialna thu kigen hi. Pasian bia mite biakpiakna Kikhopna ni thu kigen hi. Nisagihni ahi Sabbath tawlngak nathei kigen hi. Piangsakpa Biakna ni hi ci-in kigen suk hi.\n2Thessalonian 2: 3- 4 ( hoihtak nasim in)? " Except there come a falling away first and that man of sin be revealed, the son of perdition; who opposed and exalted himself above all that is called God, or that is worshiped; so that he as God sited in the temple of God, showing himself that he is God. 2 Thessalonians 2: 3-4\nThukham susat pa bawl tawm Nipi pen Sunday hi, ci-in kigen leu leu hi. PAWLDANG gensiatna hi lo hi. Thuman teti pang hi a, suahtakna ding lam hong lak ahi hi.\nSDA message pen pawldangte elna mawk hi lo hi. Itna tawh nuntakna kikham a gen ahi hi. A thuk zawdeuh- in na sittelna un. A sawt loin hun hong bei ding hi. Thuman zak loh hun hong tung ding hi


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names McKee, Michael ✖Remove constraint Names: McKee, Michael


url: =US News Update (October 01) ~ Thomas Mung :: ZOMI DAILY\nposted on 4 October 2021 at 4:30 pm Lomkholna: News, Thomasmung, USA, World\nUS News Update: October 01, 2021\n1. US GAM SUNG COVID-19 DIN MUN:\nTulai tak Covid-19 Delta variant natna USA gam sung anuai aa bang in kimu thei hi.\n~ September 30, 2021: Natna ngah thak – 113,922; Asi – 1812\n~ September 29, 2021: Natna ngah thak – 123,262; Asi – 2220\n~ September 28, 2021: Natna ngah thak – 113,300; Asi – 1989\n2. COVID-19 VACCINE ATHUM VEINA KISUN THEI TA:\nPfizer-BioNTech vaccine anih veina asun khin sa te sung pan anuai aa ten “Booster vaccine” akici athum veina vaccine kisun thei ta hi ci in CDC in taangko khia hi.\n– Cancer natna nei te\n– Organ transplant akici pumpi sung van khat peuh peuh alaih te\n– Kum 65 pan atung siah apha te\n– Sauveipi aci na (long-term illness) te\n– Kum 50 tungsiah pha in Zunkhum (diabetes) leh lungtang natna (heart disease) nei te\n– Mithau (obesity) te\n3. PU BIDEN ANIH VEINA IMPEACHMENT KIBAWL LEU LEU:\nHouse Republican representatives 4 te ahi Rep. Brian Babin (TX), Rep. Randy Weber (TX), Rep. Bob Gibbs (Ohio), Rep. Andy Biggs (Arizona) te in Afghanistan vai, border security vai, power abuse vai leh eviction vai te tawh US Kumpi pa Pu Biden pen Kumpi za pan tawp sak theih na dong atung theih “impeachment” bawl uh aa, House ah puak to phot uh hi. US galkap Mangpi (commander-in-chief) ahih na tawh kizui abeisa hun sung Afghanistan gam sung om US galkap te leh US gammi te kembit zo lo in US galkap 13 ten sihna hong tuak uh hi.\nTua bek thamlo in Mexico gamgi pan alut nuam khempeuh guk lut sak mang ahih manin Border security kem bit zo lo ci uh hi. Covid-19 pandemic hun sung inn sap pia zolo te huhna “eviction memorandum” pen ama thu zangin bei sak ahih manin innkuan tampi inn sap zo nawnlo in genthei mahmah uh hi ci uh hi. Hi vai te tawh kisai Pu Biden in ama power zang khial hi ci in Republicans lam ten mawhsak uh hi. Pu Biden Kumpi hong kah lian lai in Rep. Marjorie Taylor Green in impeachment bawl ngei aa, ahi zongin Democrats te tam na House ah pass zo lo hi. Tu aa impeachment bawlna zong House ah debate bawl ding maw, bawl lo ding cih khensat ding uh hi.\n4. HAITAI GAM MI 40,000 US SUNG HONG LUT SAWM:\nTu lai tak Haitai gam tui kulh ah gam sung buai na hangin mi tampi in agam uh tai san uh aa, Mexico gamgi ah Haitai gami 40,000 te US sunglut dingun kithawi uh ahih manin US border cing te buai mahmah uh hi. Abeisa hun in zong Haitai gam mi 12,000 te Texas state gamgi pan US sung lut sak uh ahih manin Texas state leh Federal Kumpi kikal thu buai mahmah khin uh hi. Tulai tak in US gamgi kibit sak zo het lo ahih manin Pu Biden zong nakpi tak in akimawh sak hun lai tak ahi hi.\n5. 2022 CONGRESS KITELNA AH PU TRUMP IN HUH DING:\nHong tung ding US midterm election 2022 ciangin Republicans ten Congress ah mun tampi azawh kik zawh nangin Pu Trump in ka huh ding ci in genkhia hi. Pu Biden in Tax tawh kisai tulai tak azat athu khun te leh Kumpi budget tawh kisai ageelna te kua man deih lo ahih manin tua te hong puah kei leh 2022 midterm election ciang Democrats ten Congress ah tutna tampi sum ding uh aa, Republicans ten Congress ah tutna 40 bang ngah thei kik ding hi ci uh hi.\n6. US GALKAP MANGPA GEN. MARK SEN TE TAWH KIHO SIM SIM:\nChairman of the Joint Chiefs of Staff Army Gen. Mark Milley pen abeisa hun te ah Sen Galkap Mangpa Gen. Li Zuocheng tawh kiho sim sim ahih manin US ii national security lahuai hi ci in News pawlkhat ah kigen khia hi. Tua tawh kizui in US Congress in Gen. Mark sam in thu dotna nei uh aa, Gen. Mark in Congress tungah tua thu pen maan mah hi ci hi. Gen. Mark in Gen. Li Zuocheng tawh ka kitheih zawh uh kum 5 bang pha ta aa, US gam ii thusim tampi zong ka kikum uh hi ci hi. Abeisa hun in Gen. Mark pen Pu Trump langpang mahmah ahih manin Pu Trump tawh tam vei pi kisel na neih uh hi ci hi. Pu Biden hong kah ciang Galkap mang ding in koih suak ve ve lai ahih manin US gam makai tampi in mawhsak mahmah uh hi.\n7. PU BIDEN MIPI MUANNA APPROVAL KIAM:\nPu Biden ii immigration leh gamgi (border) lam tawh kisai mipi muanna approval pen 35% dong kiam suk ahih manin US President lak ah approval rate aniam pen hi kha ding hi ci in AP news in genkhia hi. Tulai tak Pu Biden in Gamgi kembit zolo aa, alut nuam peuh peuh lut sak mang sawm ahih manin Congress leh mipi ten amawh sak mahmah lai tak ahi hi.\n8. UNITED AIRLINES IN VACCINE SUN LO TE NASEP KHAWL SAK:\nTulai tak US gam ah Coronavirus vaccine sun tei tei ding maw, sun lo ding cih tawh abuai mahmah lai tak un United Airlines in amau kiangah asem mi 67,000 ten Covid-19 vaccine sun tei tei ding cih thu taangko khia aa, asun nuam lo te nasep tawp sak ding ci hi. Tua tawh kizui in nasem mi 600 ten sut ding nial uh ahih manin nasep ki khawl sak hi. US gam sungah US Federal Kumpi leh company pawlkhat te in amau kiangah nasem te vaccine sut tei tei ding thu pia uh aa, mitampi in sun nuam lo uh ahih manin tulai tak kibuai mahmah hi.\n9. GAMGI CING AKIKHAWL SAK TE TX IN LA KIK DING:\nMexico leh US gamgi akembit Gamgi cing Palik (Border patrol agent) te tampi a nasep lai tak un Pu Biden thu piakna tawh din khawlsak uh ahih manin innkuan tampi genthei uh aa, Texas Gov. Greg Abbott in Pu Biden thu tawh akikhawlsak Border Agent khempeuh ka sam kik dingaa nasep ka guan kik ding hi ci hi. Gamgi cing Palik te pen amau tavuan tek sem in aguklut ding te guk lut sak lo ahih manin Pu Biden in nasep khawlsak kici aa, tua tawh kisai Pu Biden kimawh sak mahmah hi.\n10. $3.5 TRILLION BUDGET BILL KITHUKIM ZO NAI LO:\nUS Kumpi ii zat ding $3.5 trillion apha budget bill pen tudong ciang thukimna nei zo nailo uh ahih manin Congress pan kheng zo nai lo ahi hi. Democrats te sung na leng thukimna ngah zo nailo ahih manin hih budget bill pen lamet tam khol lo ci uh hi. Republicans lam ten belh hih budget bill pen sumtang tam lua ahih manin US ii leibat (Debt celling) zong tampi kibehlap to ding ahih manin thukim zo kei ung ci uh hi.\nMore: Alip Khap Huai USA thupiang ~ Florida State\nZanni in belh US Federal kumpi December kha 3 ni dong zat ding budget bill pen Senate ah aki pass zawh ciang Pu Biden in sign thu phot ahih manin US kumpi nasepna December kha dong kikhak – shutdown lo phot hi. Ref: Epoch Times, Breibart News, Worldometers, CDC, Time News ** US & Kawlgam News update LIVE kikhah khia ding ahih manin kimu tek ni… Thomas On Sian Mung (Thomas Mung Guite) Washington D.C October 01, 2021 MOMNO Media & Museum\nPrevious: Breaking news: U.S Government shutdown nawnlo ding\nNext: Politics laibu sim in! ~ Pau Khat Suan


url: =LESSON 8 MAY 14-20 KAMCIAM ~ MUC\nLESSON 8 MAY 14-20 KAMCIAM\nAdmin 9:46:00 PM Articles, Sabbath School Lesson\nTu Kaal Sung Sim Ding: Pian. 22, Heb. 11:17, Siam. 18:21, John 1:1-3, Rom. 5:6-8, Pian. 23-25, Rom. 4:1-12.\nKAMNGAH: “Tu-in Abraham teekin a kum tam mahmah ta hi. Topa in na khempeuhah Abraham thupha pia hi (Pian.24:1).\nA tawpna-ah Pasian in a kamciam bangin Sarai in Abraham tungah tapa khat a nei hi. (Pian. 21:2); Abraham in naungek a min dingin Isaac a phuak hi (Pian. 21:1-5). Abraham in a tapa tonpihin Moriah Mual tungah meihal biakpiak nadingin a pai uh hi, cih thu in mihingte ngaihsutna panin a lamdang mahmah kipiakkhiatna hi. Ahi zongin Isaac asih tangin Pasian in tuutal khat a pia hi (Pian. 22:13), hih thu in Pasian in Ama tapa tungtawnin minamte thupha pia ding a hihna hong lak hi.(Gen. 22:17, 18). Tua tapa in Jesuh Khrih ahi hi. (Sawl. 13:23).\nTua hi-in alamdang hih kipiakna in, mi kimkhat adingin lungmanhuai phial taleh, hotkhiatna thu a hong hilh hi. Tua thupiangte hangin Abraham le a innkuanpihte in lungmang kha ding hi. Abraham mailam thu ding bangmah kitel nai lo hi. A zi Sarah a sih sawtnai lo hi. Moriah Mual panin inn a ciah khit deuhin Sarah a si hi (Pian. 23), tua banah Isaac in zi nei nai lo hi.\nTua ciangin Abraham in a gamh luah ding a vaihawmta hi. A tapa zi dingin Rebekah tawh lak ding a ngaihsun hi. (Pian. 24); Rebekah tawh Isaac in ta peeng anei uh hi. (Pian. 25:21-23), Abraham mahmah in Keturah tawh kiteengin ta tampi a nei uh hi. (Pian. 25:1-6). Tu kaal sungin Abraham nuntak abeina thute i entoto ding hi. (Pian. 25:7-11).\nPian. 22:1-12 le Hebrews 11:17 sim in. Hih sittelna in bang khiatna nei hiam? Hih a lamdang thu panin nuntakpih ding bang thu na mu hiam?\nPian. 22 sunga thute in Lai Siangtho thuthuk kante bek hi lo-in leitung mipil le siamna tuamtuam neite in a thangahna mun khat hi. Hih sittelna a khiatna in telhamsa hi. Hih in Pasian sawl hi-in, mihing tawh biakpiakna a deih lo Pasian in mihing tawh biakpiakna pia dingin a sawlna thu in mihing tel zawh loh thu thuk khat hong suak hi. (Siam. 18:21), Isaac tungtawnin Pasian tawntung kamciam a tangtung takpi ding ahihna tawh kituak thei lo hi (Pian.15:5).Tua ahih leh bang ngimna tawh Pasian in meihal biakpiakna dingin Isaac ngen hi ding hiam? Bang hangin hih a lian sittelna kisam hi ding hiam?Lai Siangtho sungah “nissah” a khiatna in\nsittel cihna hi-in, a kibang lo thu nih gawmkhopna hi. Hih kammal in thukhenna pulaak hi. Mi khat in bang ngaihsun hiam, a lungsimah bang thu om hiam, cih sittelna ahi hi (Thkna.. 8:2; le Pian. 22:12 enkak in). Ahi zongin sittelna a thuak mi in Pasian sungah khamuanna a ngahna suak thei hi (Pai. 20:18-20). Hih thu-ah Pasian sungah Abraham upna in mailam ah a ngah ding nopsakna khempeuh nusia ngam hi. Tua hi mah taleh amah in Pasian a muang hi. A tel zawh loh thute hi mah taleh Pasian sawl bangbang sem dingin a kigingkhol hi. A tawpna-ah i muh loh na khat i theih loh thute muanna nei kei lehang upna i cih in bang hi ding hiam?\nLai Siangtho pulaak upna in Pasian a dingin sepzawhna, zawhna thu kihel hi mah taleh tua thute sangin zai zaw hi (Rom. 12:1); upna i cih in Amah i muan ngamna, i hihna bangbang kitheitel a, Ama hehpihna i sanna hi. Hih thu tawh kisai i sinbeh ding hi. Abraham sepna khempeuh, a lawpna khempeuh, a tapa tawh lunggimin a khualzinna ahi zongin, Pasian sawl bangbang mang dingin kigingkholhin a hoih penpen mah Topa tungah a piaknate in honkhiat ngah nadingin kicing zo lo hi. Bang hang hi ding hiam? Bang hang hiam cihleh meihal biakpiak nadingin Topa in tuutal khat a pia khin hi. Tua tuutal in Khrih a limcingkhol hi.\nAbraham in hehpihna thu thei tel hi. Gamtatna phate hangin Pasian in eite hong honkhia hi lo hi. Pasian in i sungah nasem ahih manin hotkhiatna ngah thei ihi hi. (Eph. 3:8; le Rom. 11:33 enkak in); ahi zongin Abraham bangmahin Pasian ading nasem dingin sapna ngahte ihi hi. Abraham gamtatna in vanglian mahmah hi (James 2:2—23).\nMoriah Mualah Abraham le Isaac thu in bang hong hilh hiam? Na upna bang pulaak hiam?\nPASIAN IN HONG SIK DING HI\nPian. 22:8, 14, 18 sim in. Pasian in a meihal nadingin a sikna tungtawnin koi bangin a kamciam tangtung hiam? Bang kisik hiam?\nA tuam vilvel meihal biakna pia dingin a pai-na uah Isaac in a pa tungah biakpiak nading tuuno koi-ah om hiam, ci-in a dot ciangin Abraham in “Pasian in amah mah hong kisik ding hi, ci-in a dawngkik hi.(Pian.22:8). Hebrew tawh kigelhna-ah Pasian in amah mah tuuno hong kisik ding hi, ci-in pulaak hi. Sepna lak kammal “yir’eh lo” a khiatna in hong sik ding hi, cihna hi. Amah le amah hong kimu ding hi. Amah le amah hong kisik ding hi. HIh thu in hotkhiatna laigil hong hilh hi. Topa mah in gimna sihna hong thuakin i mawhna thaman a hong thuak hi.\nJohn 1:1-3 le Romans 5:6-8 sim in. Koi bangin hihte in SInglamteh tunga thupiang hong theitelsak hiam? Moriah Mual a biakpiakna in singlamteh tunga Khrih hong sihna ding a pulaak khol hi.\nSinglamteh ma pekin Moraih Mual tunga sawlkawm lakah tuutal in (Pian 22:13) in Jesuh a pulaak hi. Amah in hong kiiskpa ahi hi. A nungciangin Abraham in “Mual tungah Topa in hong kisik hi, ci-in pulaak hi. (Pian.22:14). Jesuh mahmah in zong Abraham thu a pulaak hi. “Na pa uh Abraham in Kei hong mu khin ahih manin a lungdam hi,” (John 8:56). Abraham lungtang tungah lungdamna thu kigelh khin hi. A upna sittel a thuakna-ah Pasian in Isaac tawh biakpiakna pia dingin a ngen hi. Abraham lungsim in upna sittel a thuakna-ah Lungdamna thu bek mah tawh a kalsuan thei hi. A lungkham thuakna zan khuamial vangikpi bangin pai nading thei lo-in cimawhin om taleh zawhna angah thei hi. Launa le lunggimna thuak dingin Pasian in zong phal hi. Tua bangin a thuakna hangin mihingte a hong tatkhiat nadingin Pasian Tapa a hong kipiakna a phawk thei semsem hi.” Ellen G. White, Patriarchs and Prophets, p. 154.\nAbraham nunzia in singlamteh tunga eite adingin Pasian hong thuakna koi bangin hong theitel sak hiam? Koi bangin Topa hong sihna na dawngkik ding hiam?\nPian 22:23 sim in. Rebekah nausuahna thu kipulaakna-ah Isaac le Rebekah mailam hun ding zong a pulaak suak hi pah hi (Pian.24). TUa bangmahin Abraham zi sihna thu leh a kivui-na thu in (Pian. 23), A zi dingin Keturah a lakna thu zong a hong hilh hipah hi (Pian. 25:1- 4). Pian.23 sim in. Pasian in Abraham tungah a kamciam tangtunna-ah Sarah sihna leh kivui-na in bang dinmun nei hiam?\nIsaac a piakkhiat khit thu le Sarah sihna kizomto pah hi. Moriah Mualah Isaacc a kipaipihna thu in a nu lungsim sukha mahmah hi kha ding hi. A nuntakna nangawn lawngkha hi phial ding hi. Lamkhat panin Sarah zong Abraham sittel thuakna-ah kihel hi, kici thei hi. Patate in Moriah zuanin inn pan a paikhiat uh a kipan Sarah lungsim in a tapa tung bekah om hi ding hi. (Pian. 12:11-13).\nSarah in thu khat peuhpeuh a imcip thei nupi hi lo hi. Hih bang thute hong om ciangin Pian. 16:3-5; Pian. 18:15; Pian. 21:9, 10 simkak in, a lungsim sungah a ngaihsut thute a pulaak khiat loh hang in thupi hi. Tua thu piangkhit ciangin a sihna in zong ama pianzia hong hilhna suak pah hi. Sarah pen a kum tampi pha khin hi.( Pian. 23:1), Abraham tawh kitamkhaih lua lo hi (Pian. 24:1), Sarah nunzia in Abraham le Isaac tungtangah a thupi khat hong suak hi.\nThukhun Lui sungah numei kum phazah a kipulaak Sarah bekmah om hi. Tua hi-in amah pen hih thu-ah a thupi mahmah khat hong suak hi. Sarah a sih ciangin a kivui nading leitang lei-na tawh kisai-in, a sihna thu sangin a kivui nading thu in thupi zaw hi. Bang hang hiam cihleh a kivui na mun in Khapsa Leitang tawh kisai hi. A sihna mun a kipulaak bangmahin “amah in Khapsa Leitang” Canaan gamah a kivui hi. (Pian. 23:2); Sarah sihna in Pasian kamciam leitang a ngahna uh pulaakna hi. Khapsa Leitang tungah a kivui masa pen hong suak hi. Abraham lunghimawhna lian bel in “pemta khat le khualmi khat ahihna tawh” a zi kivui nading mun hi pipen hi (Pian. 23:4), Seth tate tung pan leitang a nget ngitngutna a hang in Abraham in leitang ngah ding bek ngaihsun lo-in a tawntungin a teen nading munkip ahihna ding ngaihsut lianpi-in nei hi.\nPian. 23:6 sim in. Abraham in bangci bang minphatna nei hiam? Bang hangin Topa in zang hi, cih i theih ding thupi hiam?\nISAAC ADING ZI KHAT\nPian. 24 sungah Isacc zi neihna thu le Sarah sihna thu kiciamteh hi. Hih thu nihte in kizopna nei hi. Pian. 24 sim in. Bang hangin Isaac in Canaan mite teenpih lo ding hi, ci-in Abraham lunghimawh hi ding hiam?\nAbraham in a zi vui nading leitang deih hi. Bang hang hiam cihleh a suan le khakte tungah Pasian in thupha ngah ding hi,ci-in Pasian in kamciam pia khin hi. Amaute in tua leitang luah ding uh hi; ahi zongin tu-in Isaac in tua leitangah teeng nai lo hi. (Pian. 24:7). Tua banah Isaac in a zi pen Sarah puan bukah kituahsak nai lo hi. Rebekah in zong a teeknu sihna hangin a pasal a hehneem nai kei hi. (Pian.24:67) Sarah sihna hangin Isaac dahna in a suah dingin a nu gimna tawlnate hong phawksakkik hi. Hih tangthu in thungetna le Pasian in a ngetnate a piakna thute kimu thei hi. Mihing deihtel theihna le suahtakna thu zong hong hilh hi. Amasa-in Abraham thungetna tawh kipan hi. Amah in Topa min tawh kiciamna bawlin “ Topa aw, vantung le leitung Pasian “ ci-in a pulaak hi.(Pian. 24:3) Hih thunget in Pasian in Piangsakpa ahihna kipulaak masak penna hong suak hi (Pian.1:1, Pian. 14:19); Pasian in Abraham suan le khakte a kipan Messiah mahmah ahong pianna khanggui ahihna a pulaak hi. ‘Ama vangtungmi” le ‘Vantung Topa Pasian” cih kammalte in Moriah Mual tunga Isaac sihna ding panin ahonkhia Topa Vantungmi, Top amah ahihna hong hilhkik hi. (Pian. 22:11).\nPasian in vankhuanuai khempeuh a uk Pa hi-in, Topa Vantungmite in sihna ding panin Isaac a honkhia hi. Hih thu panin Isaac zi neih ding thu in zomtosuak hi. Isaac zi ding in Pasian sapna a ngai numei ahih ding Abraham in masuan lianpi khat nei hi. Pasian in vanglian mahmah ahih manin mi khat peuh Ama thu mang dingin thagum sawl lo hi. Rebekah in Pasian geelna bangbang zui ding hi mah taleh ama khensatna bangin a kalsuan ding a hi hi. Eliezer in a zuih nop kei leh zong ama khensatna bangbang hi dinga mimal deihtel theihna Pasian in zong hong suksiatsak lohi. Tua hi-in hih thu-ah a lian mahmah Pasian hi mahta leh mihingte tungah deihtel theihna suahtakna a hong piak pen mihing hamphatna khat hi, ci-in i thei hi. Pasian in mihing deihtel theihna hong lakkhiatsak hi leh tua pen deihtel theihna kici thei nawn lo ding hi. Mihing in bangbangin deihtel theihna nei hi phial taleh a tawpkhakna-ah na khempeuh in Pasian deihna a zui ding hi. Ama deihna bekmah in lianpen ding hi.\nMihing in deihtel theihna nei hi mahta leh Pasian in na khempeuh tungah ukna nei hi, cih thu in bang hangin khamuanna hong guan hiam? Koi bangin Daniel 2 sunga genkholhnate in bang thu hong hilh uh hiam?\nABRAHAM ADINGIN ZI KHAT\nPian. 24:67-25:1-8 sim in. Abraham hun nunung a thupiangte in bang thupina nei hiam?\nSarah sihkhit ciangin Abraham in zi kik nei hi. Isaac bangmahin Sarah sih khit nungah Abraham in zong hehnepna a ngah hi (Pian. 24:67). Sarah phawknate Abraham lungsim ah mangnai lo hi. Tua hi mah taleh a zi ding kua hi ding hiam cih kitel nai lo hi. Lai Siangtho gelhte in Keturah min pulaak lo-in ama tate le Hagar tate a kibangin pulaak uh hi. Mi kimkhatte ngaihsutna-ah Keturah in Hagar mah hi, ci uh hi. Abraham in Keturah tate le Hagar tate deidan nei lo hi. A kibangin kizopna nei hi, cih thu in thupi hi. Abraham in Hagar tate sawlkhia hi. Bang hang hiam cih leh amaute’n midangte huzaap kha leh hoih lo ding hi, cih a ngaihsun hi. Sarah tawh a neih tapate le a dangdangte kisawh kha lo dingin tuam koih hi. A neihsa khempeuh a tapa Isaac tungah a pia hi (Pian. 25:5). A zikikte zong letsong tampi a pia hi (Pian.25:6).\nA zineute lakah Hagar bangmahin Keturah zong kihel hi. Keturah in kua hi ding hiam cih tawh kisai-in Hagar cihna zong hi kha ding hi, ci-in a ngaihsun zong mi om hi. Sarah a phawkna-in Keturah-Hagar tenpih hi, ci-in a pulaak zong om hi. A theihhuai thu khatah Pian.25:1-4, 12-18 sungah Abraham in Keturah tawh a neih a tate le Ishmael tate zong kigelh hi. Keturah tawh a kiteen khit uh ciangin Abraham khanggui ngimna in Pasian in a kamciam a tangtunna, Amah in minam tampite pa hi ding hi, a kamciam a tangtunn hong hilh nading ahi hi. Abraham in Keturah tawh tapa guk nei-in a dang tapa nihte in Isaac le Ishmael hi. Abraham in minamte pa hi ding hi, cih Topa kamciam a tangtunna kimu thei hi.\nKhanggui nihna kigelhna-ah Ishmael suan le khakte hi-in, hih sungah minam sawm le nihte kihel hi (Pian. 17:20 tawh enkak in), Jacob tunga thupiangte in zong tua bang mah hi (Pian. 35:22- 26). Pasian thuciam in Isaac tunga thuciam tawh kilehbulh hi mah taleh, Ishmael tungtawnin Abraham suan le khak kiciamteh lo ahihlam hong hilh hi. ( Pian.17:21)Tua khanggui nihte kikalah Abraham sihna thu kipulaak hi (Pian. 25:7-11) Tua banah Pasian thuphate zong a pulaakna kimu thei hi. Kum tampi a pai khin Abraham tunga kamciam in tu-in a tangtung hi ta hi; Abraham in kamciam a ngah hunin amah teek ta hi. (Pian. 15:15) kum cing khin hi. ( Thuhilhsia 6:3 tawh simkak in).\nA tawpna-ah Topa in a nasempa Abraham tungah a kamciam a tangtun mateng citak hi, cih kimu hi. Abraham upna in thu-um mite etteh ding ahi hi. Upna tawh nuntakna-ah Abraham in etteh hoih pen ahi zo kei zongin Thukhun Lui sung panin etteh taakcing pen hi, cih i thei hi. (Rom. 4:1-12).\nNgaihsutbeh Ding: Abraham in kamsang picing mahmah khat hi-in Pasian in Ama sep ding na khat peuh Abraham tungah a pulaak hi (Pian. 18:17), Pasian in Abrahm tawh thuciam a bawlna-ah Ama Tapa tungtawnin a hong piak hotkhiatna thu honpi khat zong apulaak hi. “Isaac in Pasian Tapa limcingkhol hi. Amah in leitung mawhna puakhia dingin sihna a hong thuak hi. Abraham in mawhneite kihotkhiatna lungdamna thu a galmuh hi. Mawhnei mite ahong honkhiatna dingin Amah in Abraham upna a sittel hi. Meihal biakpiakna pia dingin a it mahmah a tapa Isaac a ngen hi. Tua thu hangin Abraham in lungzinna le lungkhamna lianpi a thuak hi; khuamial zingpi in Abraham tuamcip a mawhnei mite kihotkhiat nading Pasian hong kipiakkhiatna a ngaihsun thei hi. Amah mah in Pasian hong kipiakna a thuakpih hi. Tua thuakna mihing in a pulaak thei kei hi. A kisia leitung mite a hong hotkhiatna-ah Pasian in A tapa ahong piakna in angsung deihna nialna kihel a, tua sangin a lian zaw kipiakkhhiatna a om kei hi. Pasian sawl bangin a manna-ah Abraham thuakna in tehpih ding a om kei hi; ama kipiakna in Pasian in a Tapa a hong piakna tawh kilamdang lo hi.”Ellen G. White, Testimonies for the Church, vol. 3, p. 369.\n“Abraham in a kum tam semsemin a sawt lo-in a nuntakna bei ding hi ta hi. Ahi zongin amah pen tangzang mahmahlai hi; Pasian kamciam amuh nadingin a nuntakna khempeuh Topa adingin nungta hi. Pasian thukham a kemcing ding leh teltuam mite pa ahi dingin Isaac bekmah a nungta lai hi. Ahi zongin Isaac in zi nei nai lo hi. Canaan gama a teng mite in milim biakna tawh kidim uh hi; Pasian in namdangte tawh kipi kiteen ding a phal kei hi. Tua bangin kiteenna hangin thuman lampi panin lampial khin uh hi. Abraham in kim le paam siatnate in Isaac tungah huzaap a neihkhak ding lunghimawh mahmah hi ............................................................... tua hi-in Abraham in a tapa zi ding a thupi pen khatin a koih hi. Isaac in Pasian azuihna panin a zi in lam apial pih khak ding Abraham lunghimawh hi. Isaac in zong a pa deihsakna le lamlahna a muang thei hi. Isaac zi zonna-ah Pasian mahmah in a makaih hi.” Ellen G. White, Patriarchs and Prophets, p. 171.\n1. Abraham kipiakkhiat zawhna na lawmte tawh kikum in. A tapa Isaac piakhia dingin Abraham upna in lamdang hi. Hih thu in dipkuathuai thu hi mah taleh a lamdang kipiakkhiatna hi lo hiam?\n2. Deihtel theihna thu ngaihsun in. Bang hangin upna om kei leh mihing deihtel theihna in bang suak ding hiam? Deihtel theihna tawh kisai Lai Siangtho sung pan pulaak ding a om hiam? Bang hangin mihing in bangbang geel zongin a tawpna-ah Pasian deihna bangin hong piang ding hi lo hiam?


url: =Malaysia, Kuantan zuanin apai palik mawtawkhat tuahsia in palik mi 2 si :: ZOMI DAILY\nMalaysia, Kuantan zuanin apai palik mawtawkhat tuahsia in palik mi 2 si\nposted on 24 October 2018 at 8:41 pm Lomkholna: Malaysia, News, Sawltak, World\nMalaysia gamsung aom East – Coast Highway lamzikpitung aom KM183 munah palik mawtaw (Patrol Car) khat tuahsia hi. Tua Patrol Car pen sangnaupang te laivuanna Exam Paper (SPM 2018 Exam Papers) akipuakna mawtaw ii amai ah amakaih “Escort” in Kuantan khuapilam zuanin atai laitak in atuahsia ahihi.\nEast – Coast Highway lamzikpi tungah Bentong panin Kuantan zuanin ahattai mahmah laitak in tuahsia a, tua Patrol Car sungah atuang palik nih ahi Roslan Maon leh Watson Anak Edin tepen aphual ah sipah uhhi.\nTua palik mi 2 tepen Pahang Police Headquarters ah Duty alut laitak uh hi a, SPM sangnaupang te ii laivuanding athupi mahmah Exam Paper apua mawtawkhat amakaih laitak in tuahsia in asi uh ahihi.\nAtuahsiatzia pen lamzikpi panin pialkhiatloh nadingin akidalna Guardrail pen amauzat mawtaw tawh nawkkha hi. Tuaciangin palik khatpa pen mawtaw sungah ki kilhcip in, akhatpa pen apualam ah ki lawnkhia hi. Anih un tuahsiatna aphualzang mahah sisuakpah uhhi.\nTua palik atuahsiat nihte ii aluanghawm pen Maran Fire & Rescue Department te’n hemkhia uh a, anih in Hospital Jengka ah Postmortem bawlding in puaksak uhhi.\nMore: Traffic Police Officer khatin puteek lamkantheilo khat anungzang ah apuak laitak Video kithehzak\nHih palik te tuahsiatna pen lamzikpi tungah guahzu in lamzik kawt, nellua ahih manin, atuahsia uh hiding kici hi. SPM Examination pen hongtungding November 13 ni ciangin Malaysia gamsung ah akipanding hita hi. Sawltak #zomidaily\nPrevious: Malaysia, Ipoh ah palik khat thautawh alu pan kikaplum\nNext: Zawn baihna thusim ~ Job Cinpi\nTulaai Leitung Thuthang Tuamtuam Updates May 26, 2015\nZomi Sonnet: Cope Banzaal ~ Thawnpu


url: =Beauty and the Bodyguard Chapter 467 - Zhong Pinliang's New Plan, Beauty and the Bodyguard Chapter 467 - Zhong Pinliang's New Plan english novels online\nBeauty and the Bodyguard Chapter 467 - Zhong Pinliang's New Plan\nNineAnime is the best site to reading Beauty And The Bodyguard Beauty and the Bodyguard Chapter 467 - Zhong Pinliang's New Plan free online. You can also go Novels Genres to read other novel or check Latest Releases for new releases.\nNext chapter: Beauty and the Bodyguard Chapter 468 - Xiaoxiao's Confession\nPrevious chapter: Beauty and the Bodyguard Chapter 466 - Lin Yi Steps in\nTags: read Beauty And The Bodyguard Beauty and the Bodyguard Chapter 467 - Zhong Pinliang's New Plan, read Beauty And The Bodyguard novels online free. read Beauty and the Bodyguard Chapter 467 - Zhong Pinliang's New Plan online, Beauty and the Bodyguard Chapter 467 - Zhong Pinliang's New Plan free online, Beauty and the Bodyguard Chapter 467 - Zhong Pinliang's New Plan English, Beauty And The Bodyguard Beauty and the Bodyguard Chapter 467 - Zhong Pinliang's New Plan English novels, Beauty And The Bodyguard Beauty and the Bodyguard Chapter 467 - Zhong Pinliang's New Plan famous novels, Beauty And The Bodyguard Beauty and the Bodyguard Chapter 467 - Zhong Pinliang's New Plan novels list


url: =Bangkok khuasung Bus tungah numei te nawi ameksaksak pasal khat kiman :: ZOMI DAILY\nposted on 3 December 2017 at 3:07 pm Lomkholna: News, Sawltak, Thailand, World\nThailand, Bangkok khuasung kikawmna in akizang mipi tuanna Bus tungah numei 30 phial bangin anawi ameksak kawikawi pasalkhat palik te’n mankhia uh cih The Nation News pan kiza hi. Tua numei te nawi ameksak kawikawipa pen amin Peerapol Yodcharoen kici a, kum 36 aphakhin khat ahihi.\nPeerapol Yodcharoen pen Bangkok Airports sungah nasem, Tourism Greeter asemkhat ahihi. August khaleh November kha kikal Bangkok Bus tungah numei akigawm in 30 phialbang ii anawi meksak kawikawi ahih manin, anunung ah kitheikhia in akiman ahihi.\nHihvai tawh kisai in palik thunei ahi Senior Police Officer khatin agenna ah tua nawimek kawikawipa pen kimankhinta a, kamawh mahhi ci’n amawhna kipulak cihi. Numei te amuh ciangin akhutpen omsip theilo in, amek sakzelkha kahihi ci’n genkhia cihi.\nHihpa ii gamtatna pen abeisa November 26 ni in Video kizaihkha a, Facebook tungah ki khahkhia ahih manin, Social Media tungah ki thehzakpah hi. Nawimek athuaknu “Victim” pen University kum 4 na akah laitak “fourth-year university student” khat kici hi.\nBang Sue Precinct ah hihvai tawh kisai in Press Conference akibawlna ah City police deputy chief Pol Maj-General Sompong Chingdoung in athupiangzia teng genkhia hi.\nNumei khatin Facebook tungah November 26 ni in hihpa gamtatna apulakkhiat khitciangin adang “Por” akici numeikhat inzong hihpamah in August 08 ni in Bus tungah kanawi hongmeksak hi ci’n genkhia cihi.\nVideo: Man arrested for serial sexual assaults on Bangkok buses\nTuanu inzong Police Report bawlpah in, Police te’n tuapa pen akankan laitak in Facebook tungah agamtatna ki khahkhia a, tuateng tawh Tambon Bang Poon of Pathum Thani’s Muang district sung aom aomna innpan in akimankhia cihi.\nPolice te’n hihpa pen amatkhit uhciangin thusitna nei uh a, abeisa April khasung inzong Don Muang Bus Stop ah hihbangdan gamtatna hangtawh kiman ngeikhin cihi.\nMore: Myanmar gammi khatin numeikhat anawi meksak ahih manin thong kha 9 kiading\nBangkok Bus tepen mi dimcipden, kigakcipden in, hihbangdan ki bawlsiatna Sexual Harrassment omthei zelzel hi.\nHihpa pen akilawmlo in gamtatna “Indecent Act” tawh thu kibawlding a, kum 10 sungbangzong thongkiathei, liausum zong Bt20,000 (US$613) bang ki liausakthei cih kiza hi. Sawltak #zomidaily\nPrevious: Aw… Sweet December ~ Dong Mung\nNext: US ah kum 10 aphapan sangnaupang numeikhat simmawhbawlna thuaklah in ki guiawk


url: =Hanciam Mainawt :: ZOMI DAILY\nposted on 8 March 2021 at 11:50 am Lomkholna: Khuplianthang, News, Politics\nUN pan galkapte ong manlang lo kha ding hi. I lametna amau tungah koih kei ni. US pan ahi zongin a pualam gamdang panin galkapte ong lutin hong khel dinguh ngak kei ni. Sanction tuamtuam in galkapte lokzo lualo hi.\nAhih hangin CDM hangin galkapte patau mahmah ta uh hi. CDM a lut nailo khempeuh lutciat ni. Tua banah mipite in nikhat ni panin khawlvet loin i hih theih bangbang tawh i dinna pen galkapte in lamdang sa in linglawng mahmah uh hi.\nTukhang bek ahilo, mailam hun saupi adingin a sem a kipiakhia ihihna phawk ciat ni. Haksa kha dinga lauhuaina zong tampi om ding hi. Ahih hangin nenniamna, minam le biakna kisimmawhna, thukhun omlo utbang ki-ukna, mipil makai zalian khat sangin galkap nautang khat ii thuneihzawkna dinmun ah i tunkikloh nadingin hanciam toto lai dih ni.\nMipi thuneihna, lungsim taksa suahtakna, gam le lei ah daihna le nopna in mun hong ngah nadingin ihih theih bangbang, a neu alian cih omlo, hanciam khawm phu khawm lehang i gualzo pelmawh ding hi.\nKumpi nasem, a neu a lian, a diakin panmun sangpi a nei, khuapi khat gamke khat makai dinmun anei Zomite khempeuh aw, lunghiang loin hangsan takin CDM ah ong lut ong makai dih un. I gam le lei sisan naisan tawh kidimta hi. Mailam khang tampi i khualna in hong ding khia dih un.\nI vek in i sepkhop nakleh kigualzo pelmawh ding hi. Minpha maipha na ngah ding uh hi. I kithutuak kei zenzen leh i tuak ngeingei sa gentheih haksatna le lauthawnna mah in ong ngak hita hi. No khut sungah i mailam i tangthu kikhel nading tawhtang om hi. Hong zangsiam ta peuh un maw… Khup Lian Thang\nPrevious: Kawlgam buaina leh Zomite ~ T. Sawmlian\nNext: UN Galkapte Rwanda gam leh Kawlgam\nKilemna Kumpipa ~ Nang Za Thawn


url: =Nuntakna ah gualzawhna taktak ~ Khup Lian Thang :: ZOMI DAILY\nNuntakna ah gualzawhna taktak ~ Khup Lian Thang\nposted on 12 August 2018 at 4:20 pm Lomkholna: Article, Khuplianthang\nGalpi nihna kipat hun British Empire in zumhuai takin a gal lelhna ding pan in hansan takin a gam makaih in gualzawhna a ngah pih a makaipi Winston Churchill in “Gualzawhna ngahna bek pen ih ngimna tawpna hilo a, guallelhna khempeuh zong ih beimangna hi tuanlo hi. Gualzo taleh guallel ta leh atuntun na ah khawllo leh hangsan tak ih ma ih phot na in minam thupi mi thupi te pianzia ahi hi” na ci hi.\nSen gam aa Online vaizuakna, Alibaba anei pa ahi Jack Ma in “Ko Company tawh kisai hita leh, kei tawh kisai hita leh laibu tampi ki at hi. Ka hoihna, ka company uh a gualzawhna cihte sim zawhloh zah dong dingin ki at hi. Ahih hangin kei thu, ka company thute ken a at ding hi leng, ka sepkhialhna ka guallelhna nam 1000 cih thulu guan in laibu ka bawl ding hi” na ci hi.\nAmerica ah mivom te a ki nenniam hun laitak in, haksatna tampi kawmkal pan in mipil pi khat suakin in muhkhiatna thak tampi a nei Dr. Booker T. Washington in “Gual zawhna taktak pen panmun neihna, sum leh pai neihna, piltung tuangna cihte bek tawh kiteh lo zaw a, a nuntakna ah a tuahkhak haksatna, buaina leh gimna lianpipi te bangci bangin nawk aa bang ci kantan zo hiam cih tawh kiteh zaw hi” na ci hi.\nNgal Hapaksa Tum Kiklo\nHih paunak pen a hoih lam in ki zangin ki lenkip thei hi le a hoih mahmah hi a, a sia lam ah zong aki zang den kha gige paunak khat na hi hi. Khatvei lawm kingai nih Movie en dingin hong vaihawm uh hi. Anu leh pa’ tungtuak pan in phalna ngen in nai 3 sungbek vak khopna dingin hun ngah uh hi. A nih un lawp mahmah leh hunnuam khat zangkhawm thei ding uh ahih manin kipak mahmah sa in va pai uh hi. Movie etna ding innphual pi a tun uh ciangin movie et theih ding a nam tuamtuam na om hi.\nA nih un hoihpen in ciai ci-in a upmawh pen uh ki thutuak tak in ticket $ 20 man tawh lei uh hi. Movie et sungin nek theih tuamtuam zong lei uh hi. A movie hong kipan ta hi. A upmawh zah sangin a Movie et uh pen na hoih tuak hetlo citciat hi. A lawmpa in, ciah lel in pak-huan ah tukhawm hithiat zaw in kiho zaw ni. Movie a hoihlo khat tawh nai 2 sung hun ih bei ding pen pammaih lua lel hi, ci in a lawmnu kiangah gen hi.\nA lawmnu in, ciah mawkmawk buanglo ee maw… $20 bang bei aa ticket ih lei hi. Ih nek dinga ih lei te zong ne gai nai lo hi hang, ahoih loh hang en veve ding ci-in na nial tentan hi. A lawmpa zong, aw hi maw, ci-in a movie en suak uh hi. A movie pen a masa lam sang in hong hoihlo tektek zaw hi. A movie sunga thupiangte hangin hehna tawh kidim uh a, hun ngah sunsun aa a et uh tuaklo sawnsawn ahihna hangin a hehna, tua tegel kigawm in a ciah uh ciangin pau zo nawnlo uh, mangpha nangawn kikhak zo lo in tua ni zan a hun manpha mahmah teng uh sup lawh uh hi.\nA lawmpa in a zol in, a sumbei sa te pammaih sa lua selo in, a cihsa a vaihawm sa khello ding ci teta dihdih nawnlo in, a ngimna bulpi taktak uh ahi amau tegel in hun hoih hunpha a ngah sunsun uh noptak in zatkhop theihna ding lam ah na tel kha uh hi zen leh, tua nitak a ki kholhkhopna uh pen man nei mahmah ding hi.\nAmerica te in Vietnam gal (1955-1975) sungin a gammi galkap tampi takte’ nuntakna suplawh uh hi. America te in leitaw lam Vietnam te pan pih in, a alang khat ah Russia leh Sente in leilu lam Vietnam te panpih uh hi. Tua hun laitak pen Communist leh Democracy upna leh kalsuanzia te’ kidemna zong ki ci thei a, Cold War tawh a kizom zong ahi hi. (Tua hun ma in, Vietnam gam pen France te’ khut sung hi in, suahtakna ding nakpi tak gal kido na tawh Vietnam te in France te zo in suahtakna a ngah uh ahi hi.\nVietnam te pen amau mun leh mual ahihna leh, galsiam, hangsan uh ahih manin France te a na zo pikpek uh hi gige hi.) America te in hih Vietnam gal ah kihel in, tawmvei sungin a zo ding a ki sak uh pen, na zo paklo uh in hun hong sawt toto hi. Galkap a si zong tam semsem aa, galvan leina leh gal vai hangin a sum leh apai tampi bei lawh uh hi. Gamvai nasem te hita leh mipi te in, tua Vietnam gal hangin phattuamna om hetlo in, sihna baina bek America te ngah ding ahihna, lungpho in kham uh hi.\nAhih hangin a gam makaite in a cihsa a do sa gal pen guallel nuamlo pong uh aa, na do tenten veve uh hi. Kum 20 sung bang a sawt khit teh, amau panpih leitawh lam Vietnam in guallel veve uh hi. Hun sawtpi a do uh tua gal hangin a galkap tampi tak in sihlawh a, gal hangin sum tampi bei lawh uh hi.\nAmerica te in gal lel in South Vietnam pan nungkik uh a, South Veitnam zong Commnunist gam suak veve hi. Communist te in Democracy a zo suak hi. Tua hangin America te in amau gam ii tangthu ah aki phiatkik thei nawnlo ding liam-ma lianpi a nei suak uh hi. Galvai tangthu kante in, Amercia te in kum 20 dek tak a thatang, a galkapte leh a sum leh pai te a zat uh pen khial mahmah uh hi ci hi. A cil lam in hoihtak ngaihsun in tua Vietnam gal pan in khawl uh leh a bangbang ah met na om zaw ding thamtham ding hi ci ciat uh hi.\nMihing Lungsim Puakzia Nam Nih\n2004 kum in Singapore ah Kawlgam leh Singapore te Tiger Cup (Suzuki cup, AFF chiampionship in kilaih) Bawhlung semi-final ki sui uh hi. A khe pen Kawlte hoih zaw mahmah uh hi. A masa in Kawlte in goal 2 khum masa uh hi. Lawp huai mahmah in tha ngah mahmah uh hi. A sawt lo in Singapore in goal khat na khum hi. Tua pan kipan in Kawlte pen a kimawl zia hong ki lamdang hiaihiai pah lian hi.\nA lel uh zong hi nailo uh in, goal khat a khupsak kik bek pen thangpai pong uh in hehpong uh hi. Khauhtak in kimawl bangbang uh a, a bawhlung kimawl ding sangin a mi mahmah su in a keng siah zaw uh hi. Tua hangin Yellow Card ngah ziahziah uh a, tua bangin a ki mawl nawnloh na dingin phitmut pa in hoihtak in kham hi. Kidawm tuanlo uh ahih manin a mai-kah-pa Red Card pia-n ki hawlkhia ta hi. Kawlte in a lungsim uh khiam tuanlo in khauh mawllua veve uh a hih manin Penalty ngah sawnsawn uh hi.\nTua ciangin Kawlte khat hehlua in buaitui tawh a phitmut pa deng hi. Tua hangin Red Card ngah leuleu ahih manin Kawlte nih in Red Card a ngah suakta hi. Tua penalty pen Sinapore te in khumlo kiau se hi. Ahih hangin Kawlte mi 9 bek hita ahih manin kikhai lua mahmah ta hi. A sawtlo in Singapore in goal khat khum uh ahih manin 2:2 ki din ta hi.\nMinutes 90 kimawl hun beita in a hunval min 30 kimawl uh hi. Mi 9 leh 11 ahih manin genna vet omlo a, Singapore in goal 3 tak nop tak in khum in, Kawlte in maizum huai takin guallel uh hi. Kawlte in tua kimawlna khatvei a lelhna uh pen a leitung uh a bei zah dong dingin nasa in, gamta bungbung zen uh hi. Zum huai lua mahmah hi. Tuni ciang dong tua lungsim paizo nailo uh hi.\n2018kum World cup bawhlung kimawl na ah, Japan in Belgium goal 2 tawh a zawh laitak in a langlamte hong hat vat ahih manin goal thum tak na khum kik uh ahih manin puanlom zial in innlam ciah kha uh hi. A ciah ciangin a mau tawl ngakna a khan uh hoihtak in siangsak sitset a, inntek a sem Russia te tungah “Lungdam” ci in amau Russia lai tawh at sitset in lungdam ko lai uh hi.\nTua ni in, Japan mi a bawhlung ente mahmah in zong, upmawh loh laitak in a guallelhna hangin dahmahmah heh mahmah hi ta se mah leh, bawllung etna tutna aa nin ki paite, tuibung hawmte hoihtak in tawm sitset veve uh hi. Kap kawm sa bangin nin a phiat nin a khawm bang om zawzen hi. Tua ni kimawlna a lelh zenzen hangun leitung ah amau gamtatna amu khempeuh in thupi sa lua mahmah uh a, ci-hik-mul bang hong tho sak liang hi.\nBelgium a lelhna na thu sangin, a lelh khit aa kapkawm sa khitui naptui nulkawm sa aa a gamtat ziate ki gengen zaw hi. Kiphawk zaw in, et teh huai gam leh minam ahihna lak uh a tua in a gambup lamsang in a pahtawi uh na hi gige mawk uh hi. Ki mawlna ah khatvei a gualelhna uh pen, a gambup ii bawhlung kimawlna ii a beimangna a leitung beina ahih zenzenloh na pen tel mahmah uh cihna hi hi.\n2018kum World cup mah ah, Korea leh Germany kimawl uh hi. Korea in tua kimawlna a zawh hangin kah tuanlo ding hi. Germany in bel ki din leh zong kah ding hi. Ahih hangin Korea in a thatang neihzah zangin ahoih pen in hanciam in kimawl veve ahih manin leitung 2014kum aa Chiampion lui ahi leh 2018kum Chiampion dingin mi khempeuh in amuan ahi Germany pen goal 2 tak in hong zo hiaumawk uh hi.\nLeitung bup in tuni dongin lamdang sa uh a, Germany te nangawn in zong a cihna ding theilo in kamka bek uh hi. Korea kimawl siamte’ lungsim uh nak thupit lua zen hi. Korea te in gualzawhna leh guallelhna cihte sangin mihing khat hihna tawh a kilawm akituak in, a neih vaipuak te citak tak leh gina tak in sepsuak uh hi. Tua bangin a kimawlna hangin leitung bup Korea bawhlung teamte thupi sa in zahtakna ngah uh a, a Korea gam leh minam mahmah zong ki pi et in thupi kisa hi.\nGawl Zawhna Taktak\nZomite a kua mapeuh in zong a tung aa thu teng khat vei khinkhai kik in,\n1) Lawm kingai nihte leh Vietnam gal aa American te bangin, metna a omlo, phattuamna a om kilkello thute ah, tua zah ka kipiak khiat sa hi, tua zah ki bei khit sa hi, ci-in nusia ngamlo in na om tentan lai kha hiam? Na vaipuak na nasep na vaipuak ii ngimna taktak tel lo kha in, a kisam lo pi in nang ii kiphatsakna, nang ii theihna bek na thupi sak tentan kha lai hiam?\n2) Kawlgam bawhlung team te bangin, na khat peuhpeuh ah nang ii gelna ngaihsutna bangin hong piang loh ciangin hehgawp kipei gawp na nuak gawp kha thei hiam? Tua dan in na gamtat ciangin a guallel taktak na hi pan zaw hi. Hoihtak in manawt nawnlo, ki hehsak sak gawp, ki hehpihhuai sak gawp cih kalsuan zia pen a tualniam mite pianzia ahi hi. Tua dan gamtat zia te pen thu thei nailo naupang vai kici hi. Tua in gam leh minam, pawlpi leh kipawlna, innkuan nuntakna hong sangkhai vangvang zo hetlo ding hi.\n3) Japan bawhlung team te bangin, gualzo thei ding dinmun pan in upmawh hetlo pi in a gualleh hangin, picing takin a tawpdong a kimawl veve na uh thupi lua hi. Japan bawhlung team te in khatvei kimawlna in amau ii mailam ding, Japan te’ a bawhlung leitung a beita hilo ahihna tel mahmah uh hi. Zomite in zong, mimal nuntakna ah ahi zongin, minam leh gam, pawlpi leh kipawlna makaih kalsuanna ah ahi zongin, na sumzon na paizonna na nasepna leh vaipuak na neihna khat peuhpeuh ah a tawpdong mah citaktak leh gina takin sem suak in.\nTua kimawlna ah a lel Japan kimawl siamte in, siangtho takin kimawl in, a tawlngakna inn sung leh kimawlna a en a Japan mite in a ninte uh a siangtho’ sak sitset na hangin, leitung bup leh minam khempeuh ii lungtang khempeuh na zo veve uh hi. Minam picing, minam leh gam khangto dingte lungsim puakzia ahi hi. Tua bang lungsim puakzia in minam leh gamte khangto sak hi. Nang ee bang Japante mun ah om lecin na bang ci ding a? Gual lelhna puaksiam inla, lungsim picinna tawh gual lelhna na zawh ding thu pi hi. Tua in gual lelhna tungah gualzawhna kici hi. Tua in gawlzawhna taktak hipan hi.\n4) Korea bawllung team te mah bangin, tu laitak na maban na vaipuak na nasep pen a lawphuai penpen leh a uthuai penpen hi hetlo kha thei mah ding hi. Tu laitkak na dinmun pen Korea bawhlung team te bangin lungkhamna tawh kidim in mailam lam-etna a oml hetlo na hi kha thei mai ding hi. Ahih hangin Korea bawhlung teamte mah bangin hoihtak gina tak leh hanciam takin na ma na nawt veve in.\nTua bangin na gamtatna hangin mite in, na mipih na sapih te in, na seppih na lawmte in, na company na boss te in, na pawlpi mite in, na makaih’ ahi na mipih na sapih te in, cihtak tak-in na sepna hangin lungkim leh na angtang mahmah ding uh hi. Tua in lam etna zingni thak hong tan kik dinga, tua bang lungsim puakzia in na minam leh nang mahmah zong nikhat ni teitei ciangin hong lamsang to velval ding hi.\n“Gual zawhna ngahna bek pen ih ngimna tawpna hilo a, gual lelhna khempeuh zong ih beimangna hi tuanlo hi. Gualzo ta leng guallel ta leng ih tuntun na ah khawllo leh hangsan tak ih ma ih phut na in minam thupi mi thupi te pianzia ahi hi” – Winston Churchill\n“Gual zawhna taktak pen panmun neihna, sum leh pai neihna, piltung tuangna cihte bek tawh kiteh lo zaw a, a nuntakna ah a tuahkhak haksatna, buaina leh gimna lianpipi te bangci bangin nawk aa bangci kantan zo hiam cih tawh kiteh zaw hi” – Dr. Booker T. Washington Lungdam, Khup Lian Thang\nPrevious: Malaysia Zomi Refugee Vaái ~ Pu Zokhai\nNext: Malaysia, Penang ah nupa kitawngin, apasal in azikhut tankhiatsak\n2008 Constitution Dan – 436 puah huaina thu\nPress Release – Manipur Tribals Forum Delhi\nVanleng tualpi sungah nupa kibuan dihdih ahih manin, vanleng ziakaisak\nHong thadahsak thute, Hong thalawpsak thute\nSunglampan sepna (Working by the Inner Power)\nIceland gam leh Football kimawlna\nA gah lo thei kung peuh i bang kha hiam?\nSittel Hamtang In ~ Hau Za Cin\nZAM Thupuak :: 28 Jul 19 (UN kalsuanzia thute)


url: =Duturte in Russia nungzui in ICC panin kiphel khiading ut ung ci ~ Thang Khan Lian :: ZOMI DAILY\nposted on 18 November 2016 at 7:46 am Lomkholna: News, Philippines, Thangkhanlian, World\nNov. 17, 2016: Philippines President Duterte in Peru ah Asia-Pacific Economic Cooperation (APEC) Leaders’ Summit (khawmpi) ah kihel dingin a din’ khiat ma-in Phillipine in zong Russia gamtatna nung zui in International Criminal Court (ICC) panin kiphel khia nuam hi ung. ICC pen a zatna bei a, Philippines bangin gam neute bek ngim in nei ahih manin Russia leh China makaihna nuai-ah “system of world governance” kiphuan khia leh tua-ah kihel nuam zaw ung ci hi.\nDuterte in hih UN human rights ICC in leitungah human rights palsatna leh gal piang ding dal zo lo a, US ten gam tuamtuam ah gal a bawlna dal zo lo in, Afghanistan leh Vietnam gal zong ah mi tampi that napi-in thukhenna neih khum zo loin, mi a lom a kithahna kham zo lo ahih manin a kimanna tawm lua a, ICC zatna bei hi cih sin theih ding tam lua hi ci hi. China leh Russia in “”system of world governance” kici kiphuan khia leh kideidanna tawm in, kilemna om zaw ding ahih manin tua lai-ah kihel nuam zaw ung ci hi.\nRussia in ICC a gupna lahna dingin 2000 in ICC ah ah suai na kai a, ahih hangin ICC court pen namkip lo (rectified) lo ahih manin a member taktak bel hilo hi. Crimea gammi ten a tam zaw deihna tawh vote khiatna (referendum) nei in March 2014 in Russia na beel hi.\nAhih hangin ICC in Russia in Ukraine sim in, Crimea laksak a, Tartar minamte deidan in, human rights palsat hi ci-in a ngawh manin zanhal Putin in ICC nusiatna dingin suai na kai hi. Zan in Russian Foreign Ministry in ICC in 2008 in Georgia (in South Ossetia (a nih un ni dangin Soviet Russia gam mah hi) a simna kimuh bawl in, Crimea ten referendum nei in Russia hong beel hi napi Russia in Crimea sim in hong ngawh zaw lai hi ci hi.\nICC pen 1998 in kiphuan khia a, Hague pansa in human rights palsatna, genocide leh crimes against humanity lamsang thubuaite ah thukhenna nei a, International Tribunal Human Rights zong kici hi.\nPrevious: Billy Graham Crusade Yangon Zomi Choir vai zaksakna ~ David Suum\nNext: Dahna Pulakna : Mangpha Pa Maang Vuum kum 40, (Tongseal beh)


url: =Federal State leh Zomi ~ Pu Zokhai :: ZOMI DAILY\nposted on 6 March 2016 at 7:00 am Lomkholna: Article, Zokhai\nSisanpih Ngaihteng, Zomi leh Zogam I-cih laulau-pen gen nuam mahmah kisa-a, ahizong-in I-gengen khitsa mahbang-in “Zomi-in bangciang huam” cihthu a-Zomi kicicite’ sung mahmah-ah kimin naailo ahihman-in tua-tawh akinahvawh ding buaitheihna thunuazuui enpak lehang-a, thei lehang hoihding-in ka-ummawh mahmah-hi.\nFederal State cihciang-in Australia Gam-a federal system themcik enlehang:\nState khempeuh-in amau’ dialpeii ciat-tawh, amau’ thukhaam (law) ciat-tawh om diimdiam-a, Gamseh Gamukpawl (GG) State Government neiciat uhhi. Tuateng-tawh mapangkhawm ding-in Australia Thallohpi mun-ah Australia Gamukpawl Federal Government (The Commonwealth of Australia/Australian Government) om-a, gam thukhunpi (constitution) vaaisai ahihi.\nGG: State Government or Territory Government nuai-ah Tualsung Ukpipawl Local Government om-a, tualsung-a tualpawl communities tuamtuamte khuituah-a GG leh tualpawlte’ kaal-ah palaai panmun la uhhi. GG-in ama’ uknahuam gamseh state sung-ah thuneihna nei mawkmawk beklo-in tua gamseh sung-a milip’ khantoh nading siamsinnalam, tualpawl zuunnalam, cidamnalam-a kipan tualleenphung society’ kisap khempeuh kansuut-in a-awng khempeuh ahuk nading anasep ahihi. Atom-in, Laaitui Khua-a akisam bulpi-pen Laaitui Tualsung Ukpite-in kancian-in GG-ah puak-a, GG-in GG’ budget pan-in a-awng hukna bawl-hi. (AU-ah atuam-in Kumpinu Elizabeth II taangmi ding-in thuneihna anei Governor-General neilaai uhhi).\nFederal I-cih laulau thapaai-tawh kisai-in hih ahampi-a federal system enpak lehang:\nZogam I-cihcih koiciang huamsak??? Chin State buppi ahuamsak I-hihleh “Zomi, Zogam” cihcih kuul nawnlo dinghi, zuaupi ahihi. Chin State cih nungsang-in Chin akici-nuam mahmah honkhat om bekthamlo-in Kawl Gamukpawl sung-ah politics thuuk bunhzaw-in luut khin-uh ahihman-in Gamseh Khuapi Khalkha (Hakha)-mah hong hito lelding-a, GG sung-ah Laimite-mah hong innbul toto lelding, amau’ politics siamna-tawh makaai tutphah apiakpak Zomi penglam uital pawlkhat-tawh hongpang laaiding…. Koi-ah I’ Zomi I’ Zogam phulaam zonawn dinghiam!!!!\nTua ahihteh, “Zomi Zogam” I-cihcih-in Chin State buppi ahuam ahihleh haiitat nawnlo-in Chin minpua vet-in Laimite’ sang-a amuiibunh zaw-keiphial zong-in amau zah beek-a politics kimawl hamtangding ahihi, tua hikeileh Federal System maantak-tawh Kawlgam hongki uk takpi-leh “Zomi, Zogam” I-cih lawlaw-pen abeibei hilelding, GG tuhzo loding, banghang? Chin State nuai-ah om Zomi hiven, Zomi-pen Chin State sung-a ethnic group neuno khat hilel lomaw hongkici lelding-hi, maan mah-hi.\nTua ahihman-in Zomite’ politician akisa, Internet sung-a akimu “Federal State’ ading kum 20 bang ado” cih maimai tekhawng khasiat-huai mahmah lel-hi. Kawlgam sungbek-a akivialvial political platform ciangciang-tawh Zomi I-kimawlpih peuhmahleh Kawlgam-in Federal system hong zangh takpi-leh State Govt. -pen Chin State Govt. honghi peelmawh ding ahihlam atheilo bangliang-a omding dahhuai mahmah-hi.\nLahpakding-in, State dialpeii (flag) eleh??? Chin = Zomi aci veve I-hihleh Federal system-tawh kalsuan takpi lehang koi dialpeii zanghding??? Singnuaipawl pan-in enpak lehang CNF/A, ZRO/A, ZIA akoipen’ dialpeii zanghding? Hih bekbek-tawh kisualna piang lelding dinmun… Political party-ah WZC, CNP leh ZCD.., ZCD lah Tedim Tonzaang huamteng bek-ah cileng??? Siamsin dialpeii lah siamsin dialpeii hi-a,….. Zomite-in nagihsutna kician nei meello simsim hileng kilawm-hi. A-Zomi huamna mahmah-ah kitukalh laailaai, dialpeii uutbangtek bawllaai, koi-ah bangci State Govt. tuhzo ngeiding?\nHihbang-in Zomi leh Zogam huamciang sansaat theilo I-hihleh Kawlgam-in Federal system azatding bangziak-a lunggulh-huai laaizangding???? GG-ahlah tuhzo loding, banghanghiam cihleh Zomi minpua lingleng I-hihteh…. Democracy bang-a kimang nawnding? State khat sung-a ethnic neuno khat’ rights cianglel-maw I-lungdeih? I’ lunggulh? Democracy honghi leh-a, tuciang dinmun-tawh Zomi I’ kalsuan lehbel district nangawn angah zolo, bangmah acih theilo leltak khat-in “community neuno khat’ rights” ciangbel ngahsaam veni hang-in, Chin State Govt. nuai-ah grant ngen peuh-in laai gelhgelh lelding ciangmaw????\nZCD Lutangpipa-in, “amau-tawh I-deihna, I-zia I-tong kibang theilo ahihteh…….” acih lungngai lehang tu-a ZCD, WZC, ZA, GZA, ZYA, ZI cihte’ muituum target bang peuhmah ahitam? Federal kiukna hong kizanghleh ka’ gelhsa mahbang-in Chin State Govt. nuai khawng-ah “Ko Zomite-in hihbang project nei-ung….” ci-a grant/fund angen daldal ciangding longal bangmah hihtheih omkei mataw???\nTua cianglel ahihlehbel Pu Nang Lian Thang te Pu Kip Kho Lian te tawsawn meengmeeng-a amau’ nung-ah kithuapto zihziah lehang milip-in hun sawtpi’ ading inzong nuntaak gimnam zawlaai dinghi cih kei’ muhna ahihi. Chin State-tawh kizom kipawlna leh vaaihawmna khempeuh-ah abullam tuhpah, Chin State Govt.-ah thuneihna akimciangbeek ngahsawmpah, hihpen political mahmah zawlaai ding-a, thuneihna tungpan minam damdam-a aki promote theiding hilaai-hi.\nTua ahihleh Chin-mah athupizaw mahmaw???\nKei’ uplehsaanna-ah, “Zomi Zogam” I-cih ciang-in Chin State sung-a namneu khempeuh ahuam daan-a asehvet I-hihleh “Chin” kicih pahding hilel-hi, Zomi-tawh Chin laihsawm cihkhawng azumhuai hilel-hi. Tulaai tak-a Chin State lubuukpi Hung Ngai pahphot-in Zomi akici nuamdiam? CNF Supreme Council acih kiaikuai sung-a upate eleh Zomi akici nuamdia? CNP upate eleh??? Zumhuai lel-hi. “Chin ka-cihteh Zomi kacihna” cih maimai-khawng zumhuai mahmah lel-in ka-mu-hi.\nZomi cihpen minam khat ahihi. Ethnic neuno khat cianglel hilo-hi. Leitang anei, ngeina kiptak anei, tualbiakna-tawh akhangkhia, gaal-ai sa-ai namte, zunung, khuado namte, ton leh laam anei namte ahihi. Hihbang minam alian akip khat ethnic neuno khat bang-a sehtheih hilo-hi. Hih mite’ teenna koiteng??? Chin State Saklamkaai leh Manipur State Suahlamkaai ahihi. Kawl leh Vaai gam-a phelnih gawmtuah pahni ci-kei peuhmah phot-hang!\nAhizong-in Kawlgam politics sungpan Zomi State kaihkhiat theihding, atom-in Chin State-pen State nih-a khending State Saklamkaai teng Zomi’ thuneihna nuai-ah omding cihthu ahihi. Tualo-in Federal ahi-a Democratic ahizong-in Zomite’ phattuamna puungpuungding omlo-hi. Autonomous District -tawh kipan photdingmaw, Wa State bang-in Zomi State sualpah dingmaw??? Hihbang lo-in politics daankhawng I-gen kuunkuunte azumhuai, angsung ciangbekmah-in ka’ seh lel-hi.\nMinam I-gen ciang-in minam bekmah, tua minam’ minam bekmah akigen hi-a, adangte’ khasiattheih omlo-hi. Zomi cici pong-in Chin nuai-mah ahihkeileh Chin = Zomi cihcih khawng haiivaai ahihlam I-theih hunta-hi. Zomi akicici hontang teng-in Chin acihteh Zomi, Zomi acihteh Chin ahih leltakleh thutuam peek-a Zomi cih tantan akuul hilo-hi. Lungsim-ah Zomi cici peuhlel-in Kawl Gamukte’ khutpan satanh ngah zawh nading Chin min-tawh mapanpah liauliau lelding pilvaai zawsop-hi. Tua ahihman-in Zomi I-cihteh Chin hilo, Chin State Saklam minampi khat ahihna saangkip photding, tua minam’ gamlei-ah tua minam-in thuneihna aneih nading, tua hileh Democratic leh Federal system te-in Zomi phatuam sakthei panding ahihi.\nTualo-in, Kawlgam-in democracy maantak-tawh hong kalsuan ngialleh State Govt.-pen Chin-mah honghi lelding-a, Zomite-in tua Chin State Govt.-ah kisapte angen duakduak ciangbek mah-tawh nitumto lelding cihthu thumaan ahihi.\nTua ahihteh na’ Zomi zaigawpsak kuulkei, sakhi manlo ngaltang tumm kuulkei, baangkua vaaihawm zolo-in mi’ baangkua vaaihawmsawm kuulkei, I’ baaangkua ahi I-Zomi cidamsak-a, I’ leitang tung-ah thuneihna I-neih zawhding muituum-a I-neihding ahihi. Tu laaitak Kawlgam democracy amanawh hun ahihman-in hih hun sung-ah I-phuut zawhkeileh atompen khang khat-mah hongki sotto dinghi. Tu hun-in aneupenpen Zomi Autonomous District ciangbeek I-ngah zawhkeileh I-haamhaam, I-ciakciak akimanna neilo, amawkna suaklel dinghi. Aneupenpen hipan-a, minam kician khat I-hihna-tawh State khat asaatkhia theiding, State khat anei ngiatding, State pan-in gam khat-a adingg theiding-a Pasian’ hong piansak ahihi cihthu ka’ uplehsaanna ahihi. Zomi Pasian’ Thupha! Zokhai (Written on 31 July 2013)\nPrevious: Gamnuam tungkhin napi banghang Tangtat, Khaattat Tolteenlai nahiam?\nNext: US gamsung khualzinna pawlkhat – 64\nKa pianna kanu manphatna nam 20\nLeitung thuthang (world news) – 15 November 2014\nKawlgam Shan State sung aom Laukkai khuasung ah kikapna piang ~ ZD\nNaita khading hi ~ Pu Thangboi\nSingapore ah Kawlzatui “Ananda Thukha” neklohding in thuneite’n pulak ~ ZD\nMyanmar, Naypyidaw Airport ah thau pawlkhat kiman\nJack Ma gualzawhna thukhun 10 te


url: =Скачать Topaz A.I. Gigapixel 4.3.1 RePack & Portable by elchupakabra - 15 Августа 2019 бесплатно\nГлавная » 2019 » Август » 15 » Topaz A.I. Gigapixel 4.3.1 RePack & Portable by elchupakabra Добавить материал


url: =Kum zalom 21 Panglong khawmpi ah Ban Ki Mon :: ZOMI DAILY\nposted on 1 September 2016 at 8:53 am UTC+9:30 Lomkholna: Myanmar, News, ZomiTimes\nKum zalom 21 panglong khawmpi honpawi ah Ban Ki Mon pai ding cih kilimgen a, kawlgam mipi lawp mahmah\n2016 August 31 – 4 September sung kibawl ding Kum Zalom 21 Panglong khawmpi Honpawi ah UNO – General Secretary Ban Ki Mon pawisim paiin thugenna nei ding hi ciin President zum Dy.DIrector – General U Zaw Htay in AFP news ah August 22 ni gen a, Panglong khawmpi ah kisam a, athucing bel kician nailo hi ci hi cih thu kiza a, Kawlgam mipi lawp mahmah hi cih thu kiza hi. UNO – Secretary General Ban Ki Mon paina hangin UNO in NLD kumpi amuanna leh UNO in kilemna athupitsakna leh leitungbup in Kawlgam alunglutna dingin asepna hi cih kilang hi ciih kigen hi.\nKNU makai Pado Saw Kwai Htoo Win in zong ama thugen ding ni akician lian ahih nailoh hangin hong pai ding cih kician ta hi ciin gen hi. Hih khawmpi ah NCA laibawl hi taleh, laibawl hi takei leh, kihel thei dinga, TNLA, AA, MNDAA pawl 3te zong kihel thei ding a, bang munte kamkum thei ding hiam cih khensatna kician om nailo hi. August 31 ni kipan ding Panglong khawmpi pen ni 5 sawt ding hi ciin kitangko hi cih thu RFA in gen hi.\nGalkap lam tawh kinaite genna ah Kalgambup Galkap manglianpen Sr, Gen. Min Aung Hlaing in Panglong khawmpi thubulletpi galdo tawpna kilemna NCA lai ah minam thautawite kihel kim dingin kilam-en hi. U Thein Sein kumpi hun sungin 2015 kumin minam thautawi 21 lak ah 8 bek kihel hi. Galkap manglianpen in AA, MNDAA, TNLA minam thautawite NCA ah kihel ding khaktan a, kumpi ah thau apsiang ding kal masa ahih manin minam thautawi 8te simloh in NCA kihel ding nial uh a, minam thautawi khempeuh kihel ding ngen uhi. NCA ah vekpi kihel ding kilunggulh a, NCA lo tawh Political Dialogue kinei theilo ding hi ciin galkap lamte khat in gen hi.\nUNO – Secretary General Ban Ki Mon mai ah minam thautawi khempeuh in NCA lai bawl ciat hileh 21 Panglong Khawmpi kipan thei ding hi. Tu laitakin lam-etna lianpi tawh khantoh lam kimanawh hi kic thei hi. DPN makai KIO galkapmang Brig.Gen. Gum Maw in, ” KIO in NCA laibawl ding atamzaw thukimna hi, ahi zongin bang hun hiding cih kician nailo a, NCA lai bawlphat leptuah ding omlai hi ciin gen hi. UNFC member 7te in NCA lai bawl ding lam ah kipuk zaw hi ciin PNLO makai Col. Khon Okka in gen hi. UWSA (Wa) leh NDAA (Mongla) minam thautawite in 1989 kum kilemna lai akibawlsa hiin bawl kikkik kullo ding hi ciin gen a, hih pawl 2te China (Sente) thapiakna tawh NCA ah kihel thei ding hi.\nState Counselor Daw Aung San Suh Kyi in Panglon gkhawmpi honpawi ah minute 10 thugenna nei dinga, kikupna leh dotna kineisaklo ding hi. Akipuak thusunnate Joint committee leh Working committee ah kikup dingin puakzaw ding hi. Union Peace Conference pen kha 6 sial khatvei kibawl ding a, State vai, Tualsuak minamte vai, sangpilna, Khuahun gamlei vai kikum ding a, politics, Security (Gamhutna), Social, economics leh leitang vai phuahphatna working committee 5 tawh kisem ding hi.\nHih committee ah kumpi ,galkap, minam thautawite leh political party kihel ding hi. NCA laibawl nailote hih committee ah kihel thei nailo ding hi ciin Kamayut media ah kisuah hi. Pawlkhatte genna ah Bamar state – mandalay, Magwe leh Pagu hiding a, minamte state – Sagaing, Yangon, Irrawaddy leh Tanintazi – state 4 leh minam state – Kachin, Chin, Shan, Kaya, Kayin leh Yakhine – state 6 kigawm Kawlgambup state 11 tawh khen dingin kigeel hi aci om hi. Ahi zongin Wa, Kokang, Palaung, Naga leh Pao, Lahu cihte leh adang angen omlai leh koici bangin hong piang ding hiam cih kigen thei nailo a, state 20 val aphak mel zong kitel nailo hi aci zong om hi.\nPrevious: Zomi Nampi Lungsim leh Minam Itna Lungsim ~ CS Dal\nNext: Vondeih Kep Ding – 51 (Pau Khan Kap)


url: =Zogam niim diildial sak kik ni :: ZOMI DAILY\nZogam niim diildial sak kik ni\nposted on 7 January 2015 at 10:50 am Lomkholna: News, Zomi\nI Zogam ah akisam mahmah khat ahi, anuary 4, ni aa Pa Khup Khan Thangin ong hawm khiat, i Zogam ah ‘ Reforestation kipat nading thu cingtakin ong suah sak pen kuamah ciatin i thupi laak ding hoih kasa hi. I gam ah, adiakin gamdang atungsate, na hawh/ciah kik nai kei uh leh akilamdanna na cian theih khak loh ding uh lung himawhluai hi.I nusiat hun lai tawh nakpi-in ki lamdang zo hi.\nNidangin, Khamtunggam pen, ‘ taw ‘ , ‘gammaang’ sung, ong ki ci hi.Tun gammaang cih ding i nei nawn kei aa, va mu le uh cin lung himawh huai pi khat ahi hi.\nA ma gen diudeu mah bangin hici koih mawk ding thu hi thei nawn lo hi. Kua mahpeuhin ihih theih na peuh panin i ngaihsut, hanciam ding thu ahi hi.Sing suan ding i ngaihsut mah bangin, sing i zat loh theihtheih himhim nadingin, sing taangin, electricity, solar, bio-gas ahih keileh, i kiim i paam ah mite zat, gas tawh an huan ding peuhmah i nusiat i sanggam,mipihte ih hatthot ding zong i hanciam ding aa, sing ki tom nawn kei peuhpeuh leh, Reforestation pen ong gualzo hamtang ding hi.\nIndia gam tawh phim-leh-khau bang aa i kizop sawt mahmah khin napi, bang hang aa gas tawh anhuan ding kingaihsun kha lo cih pen thu lamdangpi khat ahi hi.Ih zat ngei sing bek mah tawh an kihuan thei asasa i hih leh kigen, ki hilh huai mahmah ta hi.\nPrevious: Sixth Pay Commission te Pay Band khendan\nNext: Annkhing Kham Ih Cih?\nMalaysia, JB datsisai ah aki dawtlumpa vaitawh mi 2 kimankhin


url: =Mit tawh Mawhna. Agelh ~ Rev. Dr. JM Ngul Khan Pau - Laibu Saal\nHome > Thuluui/Articles > Mit tawh Mawhna. Agelh ~ Rev. Dr. JM Ngul Khan Pau\nMit tawh Mawhna. Agelh ~ Rev. Dr. JM Ngul Khan Pau\nMit tawh Mawhna.\nAgelh ~ Rev. Dr. JM Ngul Khan Pau\nMawhna tungah gualzo nuamte adingin hong kipat tungin na do pah leng zawh baihpen hi. Khaici bang hileh hong kek khiat tung, hong potungin na botkhia pah leng bohkhiat baihpen hi. Ahi zongin zung hong neih ciangin buaipih pan leng haksa bek hi loin a zung na thuklut lua thei hi.Mawhna pen lupna nuam mahmah bang hi a, a lupsuk ding a baih mahmah hangin thohkhiat ding baih hetlo hi. Mawhna nutsiat ding hanciammahmah ding kisam a, mawhna bawl ding pen tua zah in hanciam ding kisamlo hi. Mawhna hong lutna pen i khuamuhna tawh zong kisai mahmah ahih manin mit tawh mawhna ci-in kong gelh hi.\nNa nasep khat peuhpeuh ah mit tawh khemna na tuak ciangin khekpah lian in. Banghang hiam cih leh nasep ngeina na khek theih leh na ngaihsutna zong kikhek ding hi. Tua ngaihsutna hong kikhek ciangin mit tawh khemna a zo nahi hi. Mi pawlkhat in a sep ngei uh sem kawmkawm in zawh sawm uh a, zawh sangin guallelhna thuakzaw uh hi.\nNihna, nang bek na om a ngaihsutna hoihlo hong lut leh paikhia inla mi tawh va kikhawl in. Midang tawh kiho, kikhawl leng tua khemna i ngaihsut kimangngilhpah hi. Tua khemna zong lawmte kiang pan lehngaihsut kik leng zumhuaisakna, nuizathuaisakna bang kinei thei hi.\nLina, Na ngaihsutna ukzia siam in. Ngaihsutna pen pumpi ki-uk mah bangin uk theih hi. Tua bangin a uk a kem siamte'n thu hoih bekbek ngaihsun uh ahih manin amau lungsim na siangtho hi. Television na etnop loh ciangin na mekmit mah bangin na ngaihsutna a hoihlo hong lut ciangin na mekmit in. Tua bangin ukzia siam leteh gualzawhna leh nangmah ki-uk zawhna na nei ding hi.\nSagih, gualzawhna na neih nadingin lawm hoih nei in. Lawm hoih in i nuntakna zo mahmah hi. Tua mah bangin lawm hoihlo in zong siatna tawh hong zo mahmah ding hi.\nGiatna, Ngaihsutna hoihlo hong om ciangin thungetna thakhat mah in neipah in. Thungetna tawh dopah leng mawhna zong lungsim sungah khawl tawldam man lo hi. Thungetna in vanglian in gualzawhna hong pia ding hi.\nItem Reviewed: Mit tawh Mawhna. Agelh ~ Rev. Dr. JM Ngul Khan Pau Description: Rating: 5 Reviewed By: cinpuzomi


url: =A2 Hosting naspram Top! Hoster 2021 - Postoji jasan pobednik\nHostAdvice Poređenje veb-hostinga A2 Hosting naspram Top! Hoster\nTop! Hoster naspram A2 Hosting\n4,70 US$ / Mesec 1,99 US$ / Mesec\n4 plana(ova) od 4,70 US$ do 23,55 US$ 4 plana(ova) od 1,99 US$ do 12,99 US$\nPogledajte plan Web M 3.0\n5 plana(ova) od 5,88 US$ do 57,72 US$ 6 plana(ova) od 4,99 US$ do 74,99 US$\n3 plana(ova) od 27,10 US$ do 394,68 US$ 4 plana(ova) od 49,99 US$ do 359,00 US$


url: =Minam Koici Kiheii ~ Pu Zokhai :: ZOMI DAILY\nposted on 12 March 2016 at 7:00 am Lomkholna: Article, Zokhai\nWritten on 21 February 2009\nNung-a, “Zomi Nampi-maw, Namneu? Na-View?” thulu-tawh Feb 18 ni-a konggelh laaikhil 18 na-a, “Dimmi Kipawlna abawlsawm omleh koiteng bulphuhding, paukam bulphuh dingmaw, munlehmual bulphuh dingmaw? Khialhi!” ci-a konggelh tawhkihawitawn-in hihthu theihhuai ciuciau kasak man-in honggelh pak-ing.\nKa-omna Australia, Melbourne khuapi-a Upa-phualpi khat-ah 19 Feb 09-in ka-zii ka-paipihhi. Kampheen ding-a hongkuan mipa’ ang-ah “Mr. Tawk Kap” kici ahihman-in upathu-teng aman khitteh tuapa-in Zomi paukam theilo ahihman-in Kawlpau-tawh,\n“Sanggam, nang Zomi na-hihia?/ Ngi-ko-ah Zomi la?” kacihleh,\n“Mahuk bu. Falam baa.” hongci-a,\n“Khemya naa-mee-ah Zomi naa-mee phyit nayloh mye-daa, seih ma-shih nehnaw” ci-in ka-thuumbawl-hi.\nTuaciang-in nuamsa phallo ahitam, “Luu-myo soyin Zomi- bawh. Kyo-naw Guite a-nwey kahbaa” hongci ngiau-hi. Zomi paukam bektawh hongzom ziau-ning.\n“Guite na’ hihleh Zomi taktakte na-hive” kacih ciang-in,\n“Falam-a suak, Falam-ah khang kahihciang-a, Zomi paukam theilo, Falam-mi asuak kahive” hongci-hi.\n“Bangbangh ahizong-in Zomi nahihteh hihlaai-a minam kithuahkhopna a-omteh hongkisam tangtangleh hoih-inciai” ci-in lawptak-in kagen ciang-in,\n“Keibel M.Th asin laaitak hi’ng-in, hun ngahtawh akituakleh hongpai theikha mahning. Ahizong-in Falam-mi himawk kahihteh tu-a pawlpi-keem kasepna ahzong Falamte leh Mikaangte’ lak-ah pawlpi-keem aseem hi’ng-in, nongsap uhleh Zomi mintawh hikei henla, ka-pawlpi’ mintawh, pawlpi-keem min khattawh hongsam le-uhcin hoihding ahive.”\n“M.Th na-kah hang-in buailua saamkei nicia, ka’ lawmpa Andrew, Aussie khatzong M.Th akah laaitak hi-in Research abawl ciang-in huhzeel-ing, huh ngahlel niteh. Hihbang Zomi thupi-khat I-neih I-mipihte kipaak ngeelding hiven” kaci miau-hi.\n“Himah, haksa kholkei. A-olpenpen ding-a, Library Research la hiveng-in, ahizong-in hun ngahding baihkei ve-aw. Tuabaan-ah I-pau I-haam kidang-a, I-ngaihsutna leh I-sahkhua paizia mahmah kidangta ahihteh kong kihel zawhkeileh hong telsiam mai-aw” hongci-hi.\nTuaciang-in ka’ zii-tawh Kawlpau zangh-a akiho ahihman-in siam sasim ahitam, “Cidihdih na’ zii Kawlte-maw?” hongci-a, “Hi-kei. Zomi mahhi, ka’ khuapih, ka’ tunu hi-ei” kaci-hi.\n“Amah Kawlpau siamsi-e, Kawlgam-a piang-maw? Zomi paukam athei-hia?”\n“He, Zaangkong-a piang, Zaangkong-a khang hiven. Ei’ pau leuleu-bel thei-kisa, Dimpau-bang sit mahmah-e, kei’ sang-in sit zawlaai” kacihsanhi. Ama’ zia phawkthak ahitam.\n“Ee.., anu apate-in pattah siam mahmah ahive-maw. Keibang ka’ pabek hilo, ka-nuzong Zomi hi-in amau nangawn-in ka’ innsung uh-ah Falam-pau zanghmawk ahih ciang-a…” ci-in lungneemtuak maaisuahtawh honggen ngaungau ciang-in ka-lunghimawh ahihman-in,\n“Kalai, tuabel amau’ saanzia khattawhzong hilel incia. I-minam it-thei photphot lehang paukam leltakbel tawmvei sung-a kithei ziau-hi. Theikei-phial lehangzong Zomi lawmlawm Zomi paukam theilo kici saamkei, amimal’ tung-ah kinga sa-ing. Paukam theihloh ziak-a minampih-a hong simzolo-mi a-omleh mibanglo simsimkhat hilel-incia. Banglehbangleh Pawlzu-pen April 25 ni-a kibawlding hiven, na-kiging dih-ou” kaci-hi.\n“Hongzasak hamtang vua-leh..” ci-in ko’ lampi ciat-ah ka-kiheii uhhi. Azenzen-in ahopihnuam na-om uhleh ama’ contact detail nei kahih man-in hongngen le-uhcin amah na-zasakleng hitheipah khadinghi.\nMinam cihpen nulehpate’ gamtatluheek, zialehtong leh kampauna-tawh naakpi-in kisai kha-a, theihloh kaal-in ama’ thu-in ana kiheii ziauziau-thei thu-khat ahihi. Amasa-in paulehhaam mahmah baangkua sung-ah zat hamtangna-pen kal masa hiding-a, tua nung-ah, ngeina zialehtongte damdam-in kithun, kimuam lehang leitung’ kihualzia-tawh atonkhawm tawntung gamtat kampaute’ ziak-in minam pan-in tulehtate kiheii khia ngeilo dinghi.\nPrevious: Amawk nekveve ding An’ Uite pialeng ibenggong seselo\nNext: US gamsung khualzinna pawlkhat – 70


url: =Vondeih Kep Ding – 89 (Dimno’ Pa) :: ZOMI DAILY\nVondeih Kep Ding – 89 (Dimno’ Pa)\nposted on 8 January 2017 at 12:15 am Lomkholna: Article, Paukhankap\nAsawt nailo khat in facebook panin hong minthang ahi Zomi CCTV pu hong hawh in thu tuamtuam mah kikum zel ung. Amah bel na pa dan banglo-in thukhel nono leh i ngaihsut khak hetlo ding thu tuamtuamte na ngaihsun kha hi. Akhuak manglang in bright mahmah hi.Ciamnuih zong siam lai-in mi pawlkhat te bangin miko na, mi daisakna tawh ciamnuih genin mi anuisak pawl hilo hi.\nHonggen thukhat pen, ‘tuhun ah zomi pasal asuudaw (singer) teng pastor te danin Pasian thugen in vakgai a, numei teng bel pasal nei om mello-in apeugyi (nungak pi) in om gai uh,” hong cidih laizang hi. Ka ngaihsut kikkik leh hisa peuhmah ing. Hih thu tawh kisai zong Zomi CCTV panin ciamnuih tawh kagen nuam lai, ci ahih manin na pa bangin aman’n hong koici gen tam, cih ana ngak khikhe hi ing.\nTuhun pen acihtak mah bangin nidang bang nawnlo-in higawp tamai sa ing. Lasa siamte Pastor te danin Pasian thugen in vak kawikawi ta-in, Pastor te ahih leh inn ah om in apawlpi tawh buai simsim uhi. Evangelist te lah dollars bek tawh thu hong gen ta-in, Crusade maw Camp maw khat peuh i bawlnuam zongin dollars ahoih khop khat mah i neih phot kei leh amaute thugen dingin akisam zo dingbang hinawn lo hi.\nLeitung paizia damdam in hong kisia sia ta hi.\n‘Pasian mai-ah kamciam in a kilethat nupa te, a kiletthatlo te bangin kikhen ziauziau uh-a,\nA kiletthatlo te lah a kiletthat te bangin omkhawm in lumkhawm ta uh.’\n‘Gangingte pen mihing te bangin puan kisilh sak in,\nMihingte lah ganhingte bangin puansilh lo-in tangguak peuh in vakvak tamawk uh.’\n‘Numeite pen pasalte bangin pasal’ vanteng hong silh in hong kizem uh-a,\nPasalte lah numeite bangin nikbawk peuh teengin hong kipuah ta uhi.’\nKiteng cih ciang male leh female bek om thei ding i sak leh, numei leh numei, pasal leh pasal hong kiteng ta uhi. Nuuta (anu le a tapa) peuh, pata (apa leh a tanu) peuh a kiteng zong hong omta-in, tua bek hilo-in inn-a akhawi ganging peuh tawh zong akiteng nangawn hong om ta hi.Gengen ni cileng gen ding bei ke’n cei, tawngno!\nKumthak dawn dingin ka ompih teng biakinn tungkhin gai-in, hihzah hong gelh hi ning.\nPrevious: Singapore Changi Airport sungah numei khat kum 8 sung teengcip ~ ZD\nNext: Syria gam a Rebel te ukna ah datsi pua Truck puakkham, mi 49 kiim si ~ TK Lian\nKha siangtho sunga kiphumna ~ Rev. Hau Lian Kham\nZAM Thupuak :: 03 September 2017 (Malaysia gamsung thuthang tungtawn in kikem ciatni)


url: =Zunhthum / Chithum Natna ~ Thu Tatuam (Siyin News)\nZunhthum / Chithum Natna\nMonday, September 22, 2014 Cidamna No comments\n2010 lai in leitung buppi zunhthum/ chithum natna nei mihing million 285 pha aa, 2030 ciang azaa nii khang tu ki-umh hi.\nReady make neak thei tatuamte hong tam vaial in, akizuak mukte tung ah zongh sathau dat vaial ahikom, tua sathaute mihingte taksa sung ah teangtop hi.\nExcercise vawt hong tawm vaial in, tokhum tung ah ki to hon hi. Khangnote bek domh ngawl ulian picingsate zong in, Video en, Game kimai le Internet kizangh siat phial hi. Nikhat nai lang peuma excercise vawttu kilawm hi.\nExcercise vawt ngawl hang in, calories akici datte sia chisan ngui sung ah colesterol (sathau dat) in hong theng hi. Chitum/ Zunhthum natna sia, chisan sung om cithum datte natna hong pian hang hi. Anneak ciang athum khep theiza khep sia hoi zaw hi.\nThakhatthu in, butthi, kaai-iik , minguinat, lungtang chivui ciak sak natna, thuak sung chisan luanna cell te khak tan thei aa, ngaisutna hong bing thei aa, peang hik thei in, natna lungno khat pawpo ol tak kingaa thei hi.\nChithum/ Zunhthum natna neite in, Ih Peang sia nisim kidop kul aa, Tui alum leih sia zak ngawl tu hi, Peangdap thua kinken in, peangpaak sia ko sitset tan tu kisamh aa, special akivawt peangdap te thua tu kisamh in, excercise vawt tu kisamh aa, zatawp awl leang hoi bel hi.\nSrc: Myawaddy, Yoyalay


url: =Thuthak Tomkim cing April 18, 2014\nA.Tuibuah hunsung Mintaa sem ' Tualgal omlam thei khalo.\nKumpi Tein Sein in Kumthak muak in mikhempeuh in zong amuak kim ding nasasa kha ahihi. Kawlgam saklam gamgi kim tengah tui kibuak lo in ami te thauvui thautang kibuak in galtaitai ahilam khut nuai mi te in zong kumpi pa tung genlo lel ahihi. Tua man in tu dong KIA leh Kawlgam galkap avui atang buak kizom to suak lai ahihi.\nB. Sisan tawh nuntakna honkhiat na ding sisan piak khiatna.\nYangon ah kawl kumthak nimasa in in Danah Oopa Parami makaih natawh avei 20 na sisan kisam te hawp khiat ding sisan hawm nuam pia khia nuam te in piakna nei uh ahihi. Sisan piakna Shwedagon ah bawl uh ahihi. Vai khempeuh Dr Thithar Aung in makaih in sisan hawmkhiat ding kaih khopna nei uh ahihi.\nC. Yangon ,Mandaly ah' aituam sang hon ding adeih 77 pha.\nSang honkik ciang in Siamsin Sang aituam in ahong nuam Yangon leh Mandaly khuapi sung om uh a, 77 pha zo ahihi. Yangon khua sung sang in Mandaly khua sung ah atam zawk ban ah' siamsin sang naupang zong pawlcing zaw ahihi. Hongtung ding siamsin kum 2014-2015 hun sung aituam sang hon nuam aom zenzen hang athu leh siamsin ki makaih na apicing lote/ sang te phalna kipia lo ding ahihi cih kithei hi. Banghiam cih leh kumpi sia tampi te in kumsang ah laihilh lo in apua lam ah lai hilh in sum zong uh a, kumpi tungpan nasep hoihtak sem lo in khasum sang Sangsia tam mahmah ahihi cihi. Kawlgam bup ah Aituam sang 159 om in kum khat in 6vei kisit ahihi cihi.\nD. Khuakhal ta Kawlgamsung tui tawm mahmah ta.\nKawlgam sung khuakhal in tui tawm mahmah ta ahihi. Tui beem ding tui khuk to ding amasa pen Mandaly in kumpi tungah ngetna nei a, kipia khin zo ahihi. Mipi ading kum sim tui khuk kito den ahih hang in akito sa tui khuk kumsim in kizang theilo in athak to zelzel uh ahihi. Tua tuikhuk tawh na ding in kumpi tung ah huhna kumsim in ngen den in kumsim tuikhuk paulap sum zeekna om den a, ahih hang in mipi te tui kicing ngeilo ahihi. Mandaly Mangputal U Ye Mint in Kumpi Tein Sein tungah laigelh kul selo in kamtawh anget leh tuikhuk tawh na ding thu ngah ziau ahihi.